qundao/data-zh-poetry huggingface dataset:
四月五日早晴二首·其一
作者：周紫芝
朝代：宋

老病犹朝朔，华颠尚着冠。
马头收雨去，湖面拍堤寒。
鸟作乡关语，花如梦寐看。
晚来还倚杖，看日下栏干。
四月五日早晴二首·其一
作者：周紫芝
朝代：宋

老病犹朝朔，华颠尚著冠。马头收雨去，湖面拍堤寒。鸟作乡关语，花如梦寐看。晚来还倚杖，看日下栏干。
四月五日早晴二首·其一
作者：周紫芝
朝代：宋

老病猶朝朔，華顛尚著冠。
馬頭收雨去，湖面拍堤寒。
鳥作鄉關語，花如夢寐看。
晚來還倚杖，看日下欄干。
四月五日早晴二首·其二
作者：周紫芝
朝代：宋
体裁：五言律诗

忆作西来梦，犹堪细数程。随云千里到，看月五番生。上箔蚕宜暖，濒湖麦要晴。天应怜病守，有意在秋成。
四月五日早晴二首·其二
作者：周紫芝
朝代：宋

憶作西來夢，猶堪細數程。
隨雲千里到，看月五番生。
上箔蠶宜暖，瀕湖麥要晴。
天應憐病守，有意在秋成。
四月八日燕客湖亭風雨忽來頗有波瀾意欣然悅之·其一
作者：周紫芝
朝代：宋

水平真欲見秋毫，碧海無人掣巨鼇。
多謝西風卷烟雨，肯來湖面作波濤。
四月八日燕客湖亭風雨忽來頗有波瀾意欣然悅之·其三
作者：周紫芝
朝代：宋

白雨跳珠水上鳴，雪花吹浪酒邊行。
不嗔燕子飛將去，最愛鸕鷀睡不驚。
四月八日燕客湖亭風雨忽來頗有波瀾意欣然悅之·其二
作者：周紫芝
朝代：宋

孤山十載飲湖光，更入江西鷗鷺行。
官舍一生常近水，前身應是水仙王。
四月八日燕客湖亭风雨忽来颇有波澜意欣然悦之
作者：周紫芝
朝代：宋

水平真欲见秋毫，碧海无人掣巨鳌。多谢西风卷烟雨，肯来湖面作波涛。孤山十载饮湖光，更入江西鸥鹭行。官舍一生常近水，前身应是水仙王。白雨跳珠水上鸣，雪花吹浪酒边行。不嗔燕子飞将去，最爱鸬鹚睡不惊。
四月八日燕客湖亭风雨忽来颇有波澜意欣然悦之·其一
作者：周紫芝
朝代：宋
体裁：七言绝句

水平真欲见秋毫，碧海无人掣巨鳌。多谢西风卷烟雨，肯来湖面作波涛。
四月八日燕客湖亭风雨忽来颇有波澜意欣然悦之·其三
作者：周紫芝
朝代：宋

白雨跳珠水上鸣，雪花吹浪酒边行。
不嗔燕子飞将去，最爱鸬鷀睡不惊。
四月八日燕客湖亭风雨忽来颇有波澜意欣然悦之·其三
作者：周紫芝
朝代：宋

白雨跳珠水上鸣，雪花吹浪酒边行。不嗔燕子飞将去，最爱鸬鹚睡不惊。
四月八日燕客湖亭风雨忽来颇有波澜意欣然悦之·其二
作者：周紫芝
朝代：宋
体裁：七言绝句

孤山十载饮湖光，更入江西鸥鹭行。官舍一生常近水，前身应是水仙王。
四聖觀後山亭
作者：周紫芝
朝代：宋

附山結真祠，朱門照湖水。
湖流中入池，秀色歸净几。
風簾邃旌幢，神衛森劍履。
清芬宿華殿，瑞霧蒙玉扆。
仿彿還神京，想像輪奐美。
祈年開新宮，祝釐奉天子。
良辰復難會，歲暮得斯喜。
况乃清樾中，飛樓見千里。
雲車倘可乘，吾事良已矣。
當賦遠遊篇，未可回屐齒。
圩氓叹
作者：周紫芝
朝代：宋

圩氓筑败圩，饱腹无粟菽。
强扶南亩犁，辛苦望一熟。
插秧在中田，秋来半黄绿。
白雨忽翻盆，积潦囓圩腹。
波头卷春雷，汹涌裂坤轴。
仓皇未出门，白水已半屋。
攀椽栖木杪，寝饭杂鹅鹜。
客行舣孤舟，繫缆怯水宿。
叩门乞灯火，父老迎我哭。
我亦一酸鼻，软语聊抚祝。
老稚且相收，慎勿辄弃逐。
行看散陈红，官仓有余粟。
救尔无远谋，每饭惭食肉。
圩氓叹
作者：周紫芝
朝代：宋

圩氓筑败圩，饱腹无粟菽。强扶南亩犁，辛苦望一熟。插秧在中田，秋来半黄绿。白雨忽翻盆，积潦齧圩腹。波头卷春雷，汹涌裂坤轴。仓皇未出门，白水已半屋。攀椽栖木杪，寝饭杂鹅鹜。客行舣孤舟，系缆怯水宿。叩门乞灯火，父老迎我哭。我亦一酸鼻，软语聊抚祝。老稚且相收，慎勿辄弃逐。行看散陈红，官仓有馀粟。救尔无远谋，每饭惭食肉。
圩氓歎
作者：周紫芝
朝代：宋

圩氓築敗圩，飽腹無粟菽。
强扶南畝犁，辛苦望一熟。
插秧在中田，秋來半黄綠。
白雨忽翻盆，積潦囓圩腹。
波頭卷春雷，洶涌裂坤軸。
倉皇未出門，白水已半屋。
攀椽栖木杪，寢飯雜鵝鶩。
客行艤孤舟，繫纜怯水宿。
叩門乞燈火，父老迎我哭。
我亦一酸鼻，軟語聊撫祝。
老稚且相收，慎勿輒棄逐。
行看散陳紅，官倉有餘粟。
救爾無遠謀，每飯慚食肉。
壬午秋日觀橋刈穫五首·其一
作者：周紫芝
朝代：宋

清晨起盥櫛，卷箔坐南軒。
紅日忽滿樹，飛鳥相喧翻。
農夫告銍艾，導我之前村。
露晞芒屨滑，地僻秋蕪繁。
行行不逾里，委蛇到其門。
父老喜客至，爲黍烹雞豚。
勸我當力穡，醉中多好言。
低頭謝父老，我志久已存。
歸來三歎息，默誦歸田園。
壬午秋日觀橋刈穫五首·其三
作者：周紫芝
朝代：宋

胡馬嘶北風，遊子思故鄉。
富貴人所羡，危機亦難防。
幕上巢豈安，劍頭炊易傷。
乃知三畝耕，此策爲最良。
寒士但藜藿，肉食餘膏粱。
脱粟衆所食，萬錢誰得甞。
終然均一飽，果腹俱徜徉。
飯蔬豈不樂，厚味生禍殃。
以此較得失，豈復無短長。
壬午秋日觀橋刈穫五首·其二
作者：周紫芝
朝代：宋

交親不相知，笑我營小築。
人生如風燈，一滅不容續。
勝負棋一枰，信手安用覆。
與君共此世，百歲但信宿。
進退均有求，要各隨所欲。
君軌趨朝市，我履在林麓。
胡爲浪相笑，吾計念已熟。
客來不與辨，聊用銘我屋。
壬午秋日觀橋刈穫五首·其五
作者：周紫芝
朝代：宋

祠宫昔所築，古屋棲真靈。
誰知員嶠徙，亦歎曲池平。
我即廢址北，結茅寄幽情。
高秋肅萬籟，彷彿聞簫笙。
夜夢着瓊冠，結佩朝玉京。
談笑悟至理，俯仰了八紘。
安能事香火，餐霞學長生。
明朝日復出，抱耒還躬耕。
壬午秋日觀橋刈穫五首·其四
作者：周紫芝
朝代：宋

人言秋日短，無事日更長。
籬落既補治，稼穡已滌場。
薄暮有微興，悠然步東岡。
東岡棗與梨，纍纍半青黄。
幽菊雖未吐，已含風露香。
風物良可喜，客來有杯觴。
但使常如此，貧賤亦何傷。
壬午秋日观桥刈穫五首
作者：周紫芝
朝代：宋

清晨起盥栉，卷箔坐南轩。红日忽满树，飞鸟相喧翻。农夫告铚艾，导我之前村。露晞芒屦滑，地僻秋芜繁。行行不逾里，委蛇到其门。父老喜客至，为黍烹鸡豚。劝我当力穑，醉中多好言。低头谢父老，我志久已存。归来三叹息，默诵归田园。交亲不相知，笑我营小筑。人生如风灯，一灭不容续。胜负棋一枰，信手安用覆。与君共此世，百岁但信宿。进退均有求，要各随所欲。君轨趋朝市，我履在林麓。胡为浪相笑，吾计念已熟。客来不与辨，聊用铭我屋。胡马嘶北风，游子思故乡。富贵人所羡，危机亦难防。幕上巢岂安，剑头炊易伤。乃知三亩耕，此策为最良。寒士但藜藿，肉食馀膏粱。脱粟众所食，万钱谁得尝。终然均一饱，果腹俱徜徉。饭蔬岂不乐，厚味生祸殃。以此较得失，岂复无短长。人言秋日短，无事日更长。篱落既补治，稼穑已涤场。薄暮有微兴，悠然步东冈。东冈枣与梨，累累半青黄。幽菊虽未吐，已含风露香。风物良可喜，客来有杯觞。但使常如此，贫贱亦何伤。祠宫昔所筑，古屋栖真灵。谁知员峤徙，亦叹曲池平。我即废址北，结茅寄幽情。高秋肃万籁，彷佛闻箫笙。夜梦着琼冠，结佩朝玉京。谈笑悟至理，俯仰了八纮。安能事香火，餐霞学长生。明朝日复出，抱耒还躬耕。
壬午秋日观桥刈穫五首·其一
作者：周紫芝
朝代：宋
体裁：古风

清晨起盥栉，卷箔坐南轩。红日忽满树，飞鸟相喧翻。农夫告铚艾，导我之前村。露晞芒屦滑，地僻秋芜繁。行行不逾里，委蛇到其门。父老喜客至，为黍烹鸡豚。劝我当力穑，醉中多好言。低头谢父老，我志久已存。归来三叹息，默诵归田园。
壬午秋日观桥刈穫五首·其三
作者：周紫芝
朝代：宋

胡马嘶北风，游子思故乡。
富贵人所羡，危机亦难防。
幕上巢岂安，剑头炊易伤。
乃知三亩耕，此策为最良。
寒士但藜藿，肉食余膏粱。
脱粟众所食，万钱谁得甞。
终然均一饱，果腹俱徜徉。
饭蔬岂不乐，厚味生祸殃。
以此较得失，岂復无短长。
壬午秋日观桥刈穫五首·其三
作者：周紫芝
朝代：宋

胡马嘶北风，游子思故乡。富贵人所羡，危机亦难防。幕上巢岂安，剑头炊易伤。乃知三亩耕，此策为最良。寒士但藜藿，肉食馀膏粱。脱粟众所食，万钱谁得尝。终然均一饱，果腹俱徜徉。饭蔬岂不乐，厚味生祸殃。以此较得失，岂复无短长。
壬午秋日观桥刈穫五首·其二
作者：周紫芝
朝代：宋
体裁：古风

交亲不相知，笑我营小筑。人生如风灯，一灭不容续。胜负棋一枰，信手安用覆。与君共此世，百岁但信宿。进退均有求，要各随所欲。君轨趋朝市，我履在林麓。胡为浪相笑，吾计念已熟。客来不与辨，聊用铭我屋。
壬午秋日观桥刈穫五首·其五
作者：周紫芝
朝代：宋

祠宫昔所筑，古屋栖真灵。谁知员峤徙，亦叹曲池平。我即废址北，结茅寄幽情。高秋肃万籁，彷佛闻箫笙。夜梦着琼冠，结佩朝玉京。谈笑悟至理，俯仰了八纮。安能事香火，餐霞学长生。明朝日复出，抱耒还躬耕。
壬午秋日观桥刈穫五首·其五
作者：周紫芝
朝代：宋

祠宫昔所筑，古屋栖真灵。
谁知员峤徙，亦叹曲池平。
我即废址北，结茅寄幽情。
高秋肃万籁，彷佛闻箫笙。
夜梦着琼冠，结佩朝玉京。
谈笑悟至理，俯仰了八纮。
安能事香火，餐霞学长生。
明朝日復出，抱耒还躬耕。
壬午秋日观桥刈穫五首·其四
作者：周紫芝
朝代：宋

人言秋日短，无事日更长。篱落既补治，稼穑已涤场。薄暮有微兴，悠然步东冈。东冈枣与梨，累累半青黄。幽菊虽未吐，已含风露香。风物良可喜，客来有杯觞。但使常如此，贫贱亦何伤。
壬午秋日观桥刈穫五首·其四
作者：周紫芝
朝代：宋

人言秋日短，无事日更长。
篱落既补治，稼穑已涤场。
薄暮有微兴，悠然步东冈。
东冈枣与梨，纍纍半青黄。
幽菊虽未吐，已含风露香。
风物良可喜，客来有杯觞。
但使常如此，贫贱亦何伤。
复愁二首
作者：周紫芝
朝代：宋

秋风袅袅秋云愁，寒日耿耿还西流。昏鸦接翅带远水，暮雨满山昏北楼。微凉渐欲入枕簟，白露复恐沾梧楸。横戈壮士半茅土，云壑布衣悲素秋。江南郡邑半成灰，江北诸藩信不来。此日兵连殊未解，向来边衅复谁开。三关故地何时得，二帝征銮几日回。白发草莱无远策，时垂双泪只兴哀。
复愁二首·其一
作者：周紫芝
朝代：宋

秋风袅袅秋云愁，寒日耿耿还西流。昏鸦接翅带远水，暮雨满山昏北楼。微凉渐欲入枕簟，白露复恐沾梧楸。横戈壮士半茅土，云壑布衣悲素秋。
复愁二首·其二
作者：周紫芝
朝代：宋

江南郡邑半成灰，江北诸藩信不来。此日兵连殊未解，向来边衅复谁开。三关故地何时得，二帝征銮几日回。白发草莱无远策，时垂双泪只兴哀。
复故庐一首
作者：周紫芝
朝代：宋

我卜我居，于城之隅。缭以群山，带以清渠。日出扶桑，月翳金枢。朝云夕烟，变灭卷舒。乔木丰草，蔚其周庐。群书在床，浊酒在壶。蹒跚簪裾，亦复晏如。淮水之游，谁脂我车。逮其归而，四壁其徒。柔柯既剪，稚竹日疏。山为改容，木为槁枯。吾亦浩然，言念归与。今我来思，为之踌躇。扊扅在门，鞿靮在涂。驾言曷归，杜门寔娱。寒止皲瘃，饥止瘠臞。人谁不死，焉识其馀。
夏热叹
作者：周紫芝
朝代：宋

祝融当权不可夺，海水欲沸山欲裂。黄头父老见事多，谓有此身无此热。老人何得怨天公，山堂日日多南风。乌纱攲帽剪云叶，白鬓吹雪飞蓬松。已挹蔗浆浇热恼，更注井花回睡容。人生如此亦不恶，饱食安坐初何功。蒙尘况驻奉天辇，避暑望幸骊山宫。蕃兵入汉作巢窟，战骑横戈岁驰突。旌旗耀日红蔽天，铁甲烘云气销骨。安得壮士如恶来，上诉帝阍关钥开。尽泻天河作飞雨，四海八方无一埃。秋禾不槁敌不来，我亦高枕喧春雷。
夏热叹
作者：周紫芝
朝代：宋

祝融当权不可夺，海水欲沸山欲裂。
黄头父老见事多，谓有此身无此热。
老人何得怨天公，山堂日日多南风。
乌纱欹帽剪云叶，白鬓吹雪飞蓬松。
已挹蔗浆浇热恼，更注井花回睡容。
人生如此亦不恶，饱食安坐初何功。
蒙尘况驻奉天辇，避暑望幸骊山宫。
蕃兵入汉作巢窟，战骑横戈岁驰突。
旌旗耀日红蔽天，铁甲烘云气销骨。
安得壮士如恶来，上诉帝阍关钥开。
尽泻天河作飞雨，四海八方无一埃。
秋禾不槁敌不来，我亦高枕喧春雷。
夏熱歎
作者：周紫芝
朝代：宋

祝融當權不可奪，海水欲沸山欲裂。
黄頭父老見事多，謂有此身無此熱。
老人何得怨天公，山堂日日多南風。
烏紗欹帽剪雲葉，白鬢吹雪飛蓬鬆。
已挹蔗漿澆熱惱，更注井花回睡容。
人生如此亦不惡，飽食安坐初何功。
蒙塵况駐奉天輦，避暑望幸驪山宫。
蕃兵入漢作巢窟，戰騎横戈歲馳突。
旌旗耀日紅蔽天，鐵甲烘雲氣銷骨。
安得壯士如惡來，上訴帝閽關鑰開。
盡瀉天河作飛雨，四海八方無一埃。
秋禾不槁敵不來，我亦高枕喧春雷。
夜中聞雨枕上作
作者：周紫芝
朝代：宋

老去飄零日，春愁爛漫中。
詩窗窺窈窕，睡枕聽朦朧。
弱柳妨晴態，小桃吹落紅。
顛風莫相惱，花事不關儂。
夜中闻雨枕上作
作者：周紫芝
朝代：宋
体裁：五言律诗

老去飘零日，春愁烂漫中。诗窗窥窈窕，睡枕听朦胧。弱柳妨晴态，小桃吹落红。颠风莫相恼，花事不关侬。
夜半热甚湖上短歌
作者：周紫芝
朝代：宋

江头老父谁共语，白发垂肩汗如雨。儿方高枕作自畀，雷翁开门傍河浒。水边云黑雨欲成，山外天高月将吐。江湖满地身未归，星斗横空夜如许。
夜半热甚湖上短歌
作者：周紫芝
朝代：宋

江头老父谁共语，白髮垂肩汗如雨。
儿方高枕作自畀，雷翁开门傍河浒。
水边云黑雨欲成，山外天高月将吐。
江湖满地身未归，星斗横空夜如许。
夜半熱甚湖上短歌
作者：周紫芝
朝代：宋

江頭老父誰共語，白髮垂肩汗如雨。
兒方高枕作自畀，雷翁開門傍河滸。
水邊雲黑雨欲成，山外天高月將吐。
江湖滿地身未歸，星斗橫空夜如許。
夜宿东寺雪作寒甚
作者：周紫芝
朝代：宋

古寺初投棰，荒陴已授更。
雪飞穿幕片，风作撼窗声。
今日招提境，当年敌骑营。
可怜王处仲，江上筑孤城。
夜宿东寺雪作寒甚
作者：周紫芝
朝代：宋

古寺初投箠，荒陴已授更。雪飞穿幕片，风作撼窗声。今日招提境，当年敌骑营。可怜王处仲，江上筑孤城。
夜宿净慈明日当宿斋宫
作者：周紫芝
朝代：宋

上方枝策记当年，仿佛天宫五日间。老去新添唯白发，重来好在只青山。已怜雪意催寒急，更遣泉声唤梦还。明日郊宫禋社稷，此生犹得缀朝班。
夜宿净慈明日当宿斋宫
作者：周紫芝
朝代：宋

上方枝策记当年，仿佛天宫五日间。
老去新添唯白髮，重来好在只青山。
已怜雪意催寒急，更遣泉声唤梦还。
明日郊宫禋社稷，此生犹得缀朝班。
夜宿堯城寒甚明日山中有薄雪馬上賦二詩·其一
作者：周紫芝
朝代：宋

剪水飛花點翠巒，未教全放玉孱顔。
分明六曲屏風樣，和雪新描著色山。
夜宿堯城寒甚明日山中有薄雪馬上賦二詩·其二
作者：周紫芝
朝代：宋

雲意悠悠晚尚堅，玉塵猶未破清寒。
不知誰把千巖雪，付與詩翁馬上看。
夜宿尧城寒甚明日山中有薄雪马上赋二诗
作者：周紫芝
朝代：宋

剪水飞花点翠峦，未教全放玉孱颜。分明六曲屏风样，和雪新描著色山。云意悠悠晚尚坚，玉尘犹未破清寒。不知谁把千岩雪，付与诗翁马上看。
夜宿尧城寒甚明日山中有薄雪马上赋二诗·其一
作者：周紫芝
朝代：宋

剪水飞花点翠峦，未教全放玉孱颜。
分明六曲屏风样，和雪新描着色山。
夜宿尧城寒甚明日山中有薄雪马上赋二诗·其一
作者：周紫芝
朝代：宋

剪水飞花点翠峦，未教全放玉孱颜。分明六曲屏风样，和雪新描著色山。
夜宿尧城寒甚明日山中有薄雪马上赋二诗·其二
作者：周紫芝
朝代：宋
体裁：七言绝句

云意悠悠晚尚坚，玉尘犹未破清寒。不知谁把千岩雪，付与诗翁马上看。
夜宿東寺雪作寒甚
作者：周紫芝
朝代：宋

古寺初投箠，荒陴已授更。
雪飛穿幕片，風作撼窗聲。
今日招提境，當年敵騎營。
可憐王處仲，江上築孤城。
夜宿淨慈明日當宿齋宮
作者：周紫芝
朝代：宋

上方枝策記當年，仿彿天宮五日間。
老去新添唯白髮，重來好在只青山。
已憐雪意催寒急，更遣泉聲喚夢還。
明日郊宮禋社稷，此生猶得綴朝班。
夜宿長林明日遊仙壇宮
作者：周紫芝
朝代：宋

麻川過長林，路轉無百里。
積雨斷津梁，日亂十六水。
忽從岡阜間，稍得千家市。
凌晨上仙祠，遂作折屐喜。
水流自汪灣，山亦甚雄偉。
小邑頗下臨，擾擾屯聚蟻。
一笑相與言，黄冠有仙子。
爲言庭前菊，霜餘爛黄蘂。
採之制頹齡，可以堅髪齒。
不須事虚曠，至道亦良邇。
神仙固可學，吐納乃餘事。
斯言雖甚簡，中亦含妙理。
夜宿长林明日游仙坛宫
作者：周紫芝
朝代：宋

麻川过长林，路转无百里。
积雨断津梁，日乱十六水。
忽从冈阜间，稍得千家市。
凌晨上仙祠，遂作折屐喜。
水流自汪湾，山亦甚雄伟。
小邑颇下临，扰扰屯聚蚁。
一笑相与言，黄冠有仙子。
为言庭前菊，霜余烂黄蘂。
采之制颓龄，可以坚髪齿。
不须事虚旷，至道亦良迩。
神仙固可学，吐纳乃余事。
斯言虽甚简，中亦含妙理。
夜宿长林明日游仙坛宫
作者：周紫芝
朝代：宋

麻川过长林，路转无百里。积雨断津梁，日乱十六水。忽从冈阜间，稍得千家市。凌晨上仙祠，遂作折屐喜。水流自汪湾，山亦甚雄伟。小邑颇下临，扰扰屯聚蚁。一笑相与言，黄冠有仙子。为言庭前菊，霜馀烂黄蕊。采之制颓龄，可以坚发齿。不须事虚旷，至道亦良迩。神仙固可学，吐纳乃馀事。斯言虽甚简，中亦含妙理。
夜枕
作者：周紫芝
朝代：宋

夜枕攲残梦，寒灯照白头。楼空千嶂晓，簟冷一窗秋。时事兵方急，天星火已流。欲寻三径老，何日两京收。
夜枕
作者：周紫芝
朝代：宋

夜枕欹残梦，寒灯照白头。
楼空千嶂晓，簟冷一窗秋。
时事兵方急，天星火已流。
欲寻三径老，何日两京收。
夜枕
作者：周紫芝
朝代：宋

夜枕欹殘夢，寒燈照白頭。
樓空千嶂曉，簟冷一窗秋。
時事兵方急，天星火已流。
欲尋三徑老，何日兩京收。
夜聞潮二首·其一
作者：周紫芝
朝代：宋

江隔西興老翠鬟，轉頭即是海門山。
八盤嶺下移家住，安聽潮聲到夢間。
夜聞潮二首·其二
作者：周紫芝
朝代：宋

春雷隱約地中鳴，慣聽由來夢不驚。
莫怪詩翁歸未去，故鄉無此海潮聲。
夜聞驟雨枕上二首·其一
作者：周紫芝
朝代：宋

星斗闌干雲翳銷，黄昏猶未有微飈。
誰將枕上三更雨，捲作錢塘八月潮。
夜聞驟雨枕上二首·其二
作者：周紫芝
朝代：宋

山南未作小徘徊，坐想奔流萬壑雷。
三峽橋邊風雨樣，先將此讖入詩來。
夜苦秋蚊达旦不寐
作者：周紫芝
朝代：宋

昔年记淮邦，茅庐蔚秋草。两耳无晨昏，秋蚊困飞绕。利吻极惨伤，群飞固轻矫。悬知孀女祠，未可较多少。至今梦中雷，客枕疑已晓。那知三家村，复此终夕挠。青烟郁蒿艾，横空益奔扰。手倦劳扑缘，眼病恶薰燎。谁言天宇大，微物吝除剿。何必养嘉羞，便可付丹鸟。
夜苦秋蚊达旦不寐
作者：周紫芝
朝代：宋

昔年记淮邦，茅庐蔚秋草。
两耳无晨昏，秋蚊困飞绕。
利吻极惨伤，群飞固轻矫。
悬知孀女祠，未可较多少。
至今梦中雷，客枕疑已晓。
那知三家村，復此终夕挠。
青烟郁蒿艾，横空益奔扰。
手倦劳扑缘，眼病恶熏燎。
谁言天宇大，微物吝除剿。
何必养嘉羞，便可付丹鸟。
夜苦秋蚊達旦不寐
作者：周紫芝
朝代：宋

昔年記淮邦，茅廬蔚秋草。
兩耳無晨昏，秋蚊困飛繞。
利吻極慘傷，群飛固輕矯。
懸知孀女祠，未可較多少。
至今夢中雷，客枕疑已曉。
那知三家村，復此終夕撓。
青烟鬱蒿艾，横空益奔擾。
手倦勞撲緣，眼病惡薰燎。
誰言天宇大，微物吝除剿。
何必養嘉羞，便可付丹鳥。
夜訪伯遠偶題長句
作者：周紫芝
朝代：宋

夜攜桃竹上山枝，來叩徐侯種菊籬。
憐我風霜猶短褐，喜君人物是長離。
酣歌强對老來酒，忍淚重聽亂後詩。
一笑相逢真我輩，此情慎勿遣兒知。
夜讀艾子書其尾
作者：周紫芝
朝代：宋

萬里投荒海一隅，八年蜑子與同居。
可憐金殿鑾坡日，渾在蠻烟瘴雨餘。
奇怪誰書方朔傳，滑稽空著子長書。
不知平日經綸意，晚作兒曹一笑娛。
夜访伯远偶题长句
作者：周紫芝
朝代：宋
体裁：七言律诗

夜携桃竹上山枝，来叩徐侯种菊篱。怜我风霜犹短褐，喜君人物是长离。酣歌强对老来酒，忍泪重听乱后诗。一笑相逢真我辈，此情慎勿遣儿知。
夜读艾子书其尾
作者：周紫芝
朝代：宋

万里投荒海一隅，八年蜑子与同居。
可怜金殿銮坡日，浑在蛮烟瘴雨余。
奇怪谁书方朔传，滑稽空着子长书。
不知平日经纶意，晚作儿曹一笑娱。
夜读艾子书其尾
作者：周紫芝
朝代：宋

万里投荒海一隅，八年蜑子与同居。可怜金殿銮坡日，浑在蛮烟瘴雨馀。奇怪谁书方朔传，滑稽空著子长书。不知平日经纶意，晚作儿曹一笑娱。
夜闻潮二首
作者：周紫芝
朝代：宋

江隔西兴老翠鬟，转头即是海门山。八盘岭下移家住，安听潮声到梦间。春雷隐约地中鸣，惯听由来梦不惊。莫怪诗翁归未去，故乡无此海潮声。
夜闻潮二首·其一
作者：周紫芝
朝代：宋
体裁：七言绝句

江隔西兴老翠鬟，转头即是海门山。八盘岭下移家住，安听潮声到梦间。
夜闻潮二首·其二
作者：周紫芝
朝代：宋
体裁：七言绝句

春雷隐约地中鸣，惯听由来梦不惊。莫怪诗翁归未去，故乡无此海潮声。
夜闻骤雨枕上二首
作者：周紫芝
朝代：宋

星斗阑干云翳销，黄昏犹未有微飙。谁将枕上三更雨，捲作钱塘八月潮。山南未作小徘徊，坐想奔流万壑雷。三峡桥边风雨样，先将此谶入诗来。
夜闻骤雨枕上二首·其一
作者：周紫芝
朝代：宋

星斗阑干云翳销，黄昏犹未有微飈。
谁将枕上三更雨，捲作钱塘八月潮。
夜闻骤雨枕上二首·其一
作者：周紫芝
朝代：宋

星斗阑干云翳销，黄昏犹未有微飙。谁将枕上三更雨，捲作钱塘八月潮。
夜闻骤雨枕上二首·其二
作者：周紫芝
朝代：宋
体裁：七言绝句

山南未作小徘徊，坐想奔流万壑雷。三峡桥边风雨样，先将此谶入诗来。
夜雨不寐
作者：周紫芝
朝代：宋
体裁：五言律诗

岁已随流水，身犹转断蓬。秋风双鬓短，夜雨一灯红。衰病无多力，穷愁莫漫攻。残年消底物，溪外两三峰。
夜雨不寐
作者：周紫芝
朝代：宋

歲已隨流水，身猶轉斷蓬。
秋風雙鬢短，夜雨一燈紅。
衰病無多力，窮愁莫漫攻。
殘年消底物，溪外兩三峰。
夜雨再用都倅韵
作者：周紫芝
朝代：宋

半世常愁夜雨零，断肠无复鬓丝青。又将船舰舟中梦，移入梧桐叶上听。凉吹渐欣归枕簟，好诗那更似鸾铃。欲知多少江湖兴，病眼无眠彻晓醒。
夜雨再用都倅韵
作者：周紫芝
朝代：宋

半世常愁夜雨零，断肠无復鬓丝青。
又将船舰舟中梦，移入梧桐叶上听。
凉吹渐欣归枕簟，好诗那更似鸾铃。
欲知多少江湖兴，病眼无眠彻晓醒。
夜雨再用都倅韻
作者：周紫芝
朝代：宋

半世常愁夜雨零，斷腸無復鬢絲青。
又將船艦舟中夢，移入梧桐葉上聽。
涼吹漸欣歸枕簟，好詩那更似鸞鈴。
欲知多少江湖興，病眼無眠徹曉醒。
夜雨达旦枕上作
作者：周紫芝
朝代：宋

夜雨不复止，寒声晓仍酣。悬知变平陆，天水相溶涵。今年春雨多，既失麦与蚕。五种殊未入，此雨宁可堪。日者诸大将，幕府开潭潭。连营跨淮楚，仰食江以南。郡县脱兵火，百城无二三。何以供厞屦，坐贻有司惭。是事姑且置，我穷谁共谈。有茅两三椽，往往如漏篮。中夜屡起卧，吾寝安得甘。昼止方稍稍，暮作还毵毵。了无山鞠穷，何由禦烟岚。有躬不暇阅，忧心顾如惔。何当烦雨师，驱车反龙骖。一饱庶可期，寒饿少已谙。小人无远虑，口腹空馋贪。
夜雨达旦枕上作
作者：周紫芝
朝代：宋

夜雨不復止，寒声晓仍酣。
悬知变平陆，天水相溶涵。
今年春雨多，既失麦与蚕。
五种殊未入，此雨宁可堪。
日者诸大将，幕府开潭潭。
连营跨淮楚，仰食江以南。
郡县脱兵火，百城无二三。
何以供厞屦，坐贻有司惭。
是事姑且置，我穷谁共谈。
有茅两三椽，往往如漏篮。
中夜屡起卧，吾寝安得甘。
昼止方稍稍，暮作还毵毵。
了无山鞠穷，何由御烟岚。
有躬不暇阅，忧心顾如惔。
何当烦雨师，驱车反龙骖。
一饱庶可期，寒饿少已谙。
小人无远虑，口腹空馋贪。
夜雨達旦枕上作
作者：周紫芝
朝代：宋

夜雨不復止，寒聲曉仍酣。
懸知變平陸，天水相溶涵。
今年春雨多，既失麥與蠶。
五種殊未入，此雨寧可堪。
日者諸大將，幕府開潭潭。
連營跨淮楚，仰食江以南。
郡縣脫兵火，百城無二三。
何以供厞屨，坐貽有司慚。
是事姑且置，我窮誰共談。
有茅兩三椽，往往如漏籃。
中夜屢起臥，吾寢安得甘。
晝止方稍稍，暮作還毿毿。
了無山鞠窮，何由禦烟嵐。
有躬不暇閱，憂心顧如惔。
何當煩雨師，驅車反龍驂。
一飽庶可期，寒餓少已諳。
小人無遠慮，口腹空饞貪。
夢禮僧伽大士
作者：周紫芝
朝代：宋

我觀諸佛子，皆以妄自冥。
不知有無想，一切俱是妄。
認有以爲實，夫豈識無有。
如人具諸欲，耳目與鼻舌。
百體俱動作，動作皆有相。
耳欲以聽聲，有耳言可聞。
絃匏與笙簫，皆具諸宫羽。
雖然始一奏，有耳悉皆聞。
衆生於是時，知聲不知耳。
衆音始一闋，寂靜無有聲。
傾耳而聽之，無一可聞者。
衆生於是時，知耳不知聲。
至於目視色，亦復如耳根。
知色爲有形，乃以色爲有。
寧知本無色，何况於目睫。
乃至鼻聞臭，口舌所啖食。
百體諸毛髮，意有所爲者。
行步與坐臥，喘息及呼吸。
方其有爲時，無一不爲有。
諸爲悉皆空，了無有一存。
心惟昨所爲，恍惚如夢事。
我昔禮菩薩，是爲真見者。
譬如聞衆聲，認聲爲有響。
比其不及禮，菩薩那得見。
譬如衆聲滅，初不聞餘音。
始緣以妄情，乃復有見否。
亦如今所夢，見否理不殊。
大士笑不言，吾亦無所說。
有如舍利佛，黙黙對天女。
稽首作偈言，猶以言爲痛。
云何兩無言，而入不二門。
我與諸佛子，究竟得成道。
夢行西湖梅花下·其一
作者：周紫芝
朝代：宋

久把西湖作故鄉，至今清夢到湖傍。
分明昨夜經行處，一色梅花十里香。
夢行西湖梅花下·其二
作者：周紫芝
朝代：宋

春雲收盡忽斜陽，夢裏梅花带雨香。
却上小舟誰是伴，回頭只有櫂船郎。
大冶山中有东方寺世传东方曼倩尝读书于此寺后有圣泉凡邑人之乞子于此者随愿辄得僧慧满住持十载无日不醉癸酉冬十二月之吉趺坐示寂九日而色不变人皆携酒来酌师至暮必赪颊泚颡状如醉人然其事甚怪金山贯道人将赴东方之请于其行也戏作三诗送之因纪其事使刻之山中以传好事者
作者：周紫芝
朝代：宋

先生自以滑稽雄，何事偷身入汉宫。跨鹤乘鸾本无定，安知不到此山中。平生著酒满葫芦，醉上禅床不用扶。更把酡颜惊世俗，方知肉眼是凡夫。谁谓灵泉易感通，解令少妇却愁容。道人应为众生说，此事如何著得侬。
大冶山中有东方寺世传东方曼倩尝读书于此寺后有圣泉凡邑人之乞子于此者随愿辄得僧慧满住持十载无日不醉癸酉冬十二月之吉趺坐示寂九日而色不变人皆携酒来酌师至暮必赪颊泚颡状如醉人然其事甚怪金山贯道人将赴东方之请于其行也戏作三诗送之因纪其事使刻之山中以传好事者·其三
作者：周紫芝
朝代：宋

谁谓灵泉易感通，解令少妇却愁容。道人应为众生说，此事如何著得侬。
大冶山中有东方寺世传东方曼倩尝读书于此寺后有圣泉凡邑人之乞子于此者随愿辄得僧慧满住持十载无日不醉癸酉冬十二月之吉趺坐示寂九日而色不变人皆携酒来酌师至暮必赪颊泚颡状如醉人然其事甚怪金山贯道人将赴东方之请于其行也戏作三诗送之因纪其事使刻之山中以传好事者·其二
作者：周紫芝
朝代：宋

平生著酒满葫芦，醉上禅床不用扶。更把酡颜惊世俗，方知肉眼是凡夫。
大冶山中有东方寺世传东方曼倩尝读书于此寺后有圣泉凡邑人之乞子于此者随愿辄得僧慧满住持十载无日不醉癸酉冬十二月之吉趺坐示寂九日而色不变人皆携酒来酌师至暮必頳颊泚颡状如醉人然其事甚怪金山贯道人将赴东方之请于其行也戏作三诗送之因纪其事使刻之山中以传好事者·其三
作者：周紫芝
朝代：宋

谁谓灵泉易感通，解令少妇却愁容。
道人应为众生说，此事如何着得侬。
大冶山中有东方寺世传东方曼倩尝读书于此寺后有圣泉凡邑人之乞子于此者随愿辄得僧慧满住持十载无日不醉癸酉冬十二月之吉趺坐示寂九日而色不变人皆携酒来酌师至暮必頳颊泚颡状如醉人然其事甚怪金山贯道人将赴东方之请于其行也戏作三诗送之因纪其事使刻之山中以传好事者·其二
作者：周紫芝
朝代：宋

平生着酒满葫芦，醉上禅床不用扶。
更把酡颜惊世俗，方知肉眼是凡夫。
大冶山中有東方寺世傳東方曼倩嘗讀書於此寺後有聖泉凡邑人之乞子於此者隨願輒得僧慧滿住持十載無日不醉癸酉冬十二月之吉趺坐示寂九日而色不變人皆攜酒來酌師至暮必頳頰泚顙状如醉人然其事甚怪金山貫道人將赴東方之請於其行也戲作三詩送之因紀其事使刻之山中以傳好事者·其一
作者：周紫芝
朝代：宋

先生自以滑稽雄，何事偷身入漢宮。
跨鶴乘鸞本無定，安知不到此山中。
大冶山中有東方寺世傳東方曼倩嘗讀書於此寺後有聖泉凡邑人之乞子於此者隨願輒得僧慧滿住持十載無日不醉癸酉冬十二月之吉趺坐示寂九日而色不變人皆攜酒來酌師至暮必頳頰泚顙状如醉人然其事甚怪金山貫道人將赴東方之請於其行也戲作三詩送之因紀其事使刻之山中以傳好事者·其三
作者：周紫芝
朝代：宋

誰謂靈泉易感通，解令少婦却愁容。
道人應爲衆生說，此事如何著得儂。
大冶山中有東方寺世傳東方曼倩嘗讀書於此寺後有聖泉凡邑人之乞子於此者隨願輒得僧慧滿住持十載無日不醉癸酉冬十二月之吉趺坐示寂九日而色不變人皆攜酒來酌師至暮必頳頰泚顙状如醉人然其事甚怪金山貫道人將赴東方之請於其行也戲作三詩送之因紀其事使刻之山中以傳好事者·其二
作者：周紫芝
朝代：宋

平生著酒滿葫蘆，醉上禪床不用扶。
更把酡顔驚世俗，方知肉眼是凡夫。
大宋中兴颂
作者：周紫芝
朝代：宋

缅维圣宋，昔在中叶。四方多虞，万里喋血。大臣持谋，兴师肆伐。将臣持兵，日献戎捷。皇帝曰吁，黩武无烈。糜我赤子，膏我斧钺。孰与休师，一戟不折。因垒而降，舞干而悦。闭我玉关，归师解甲。犁我春田，销兵铸铁。使命交通，相望不绝。爱惜两朝，前师圣说。昭陵之仁，嘉祐之业。念昔兴师，堂陛卼臲。发言盈庭，更訾元蔑。佩剑彼此，孰予孰决。庙谋一定，群议沮折。袖手何言，瞠目卷舌。草木苍苍，始有芽蘖。尽育恢胎，咸归坱圠。灞上棘门，环卫拱列。罔敢擅师，始制君节。万夫属鞬，拜舞君阙。乃命叔孙，诹日绵蕝。蒐讲阙遗，悉究悉设。皇帝孝思，上与天合。冀获一真，如响必答。翠舆南旋，红鸾秉翣。长乐钟闻，皇情允惬。我歌思齐，舆情激越。皇帝之祀，咸秩罔缺。合祭于郊，爰胾茧栗。苍璧前陈，大裘始挈。我歌思文，以告丰洁。大庆御朝，王春正月。禹会涂山，万玉交戛。汉朝诸侯，图籍是阅。兵戈澒洞，士气销詟。俎豆不陈，军旅是急。大起廱泮，儒士鼓箧。韦带缟衣，骈冠累屧。论秀蒸髦，尾尾岌岌。农流于兵，病不生活。茫茫千塍，蒿藜是没。皇帝慨然，亲耕陇畷。耕根之车，飞檐䡾䡾。宣和之轨，明道之辙。圣心恳到，三推未辍。父老曰嘻，归告我邑。俾尔粳稌，屯云积雪。凡此大功，具载史牒。用告神明，以报夔契。帝坐法宫，礼备乐阕。兽舞凤鸣，八音不夺。皇威所覃，雷动风发。南面垂衣，大壮帝室。曰皋曰雉，鼛鼓弗及。苍龙之阙，上摩星日。万目顾瞻，葱葱郁郁。澎澎海潮，吴会来集。天子万年，风翔喜溢。孰磨苍崖，孰秉史笔。天子曰都，是任良弼。圣有至言，维德之一。是用作歌，以告万国。
大宋中兴颂
作者：周紫芝
朝代：宋

缅维圣宋，昔在中叶。
四方多虞，万里喋血。
大臣持谋，兴师肆伐。
将臣持兵，日献戎捷。
皇帝曰吁，黩武无烈。
糜我赤子，膏我斧钺。
孰与休师，一戟不折。
因垒而降，舞干而悦。
闭我玉关，归师解甲。
犂我春田，销兵铸鐡。
使命交通，相望不绝。
爱惜两朝，前师圣说。
昭陵之仁，嘉佑之业。
念昔兴师，堂陛卼臲。
发言盈庭，更訿元薎。
佩剑彼此，孰予孰决。
庙谋一定，群议沮折。
袖手何言，瞠目巻舌。
草木苍苍，始有芽蘖。
尽育恢胎，咸归坱圠。
灞上棘门，环卫拱列。
罔敢擅师，始制君节。
万夫属鞬，拜舞君阙。
乃命叔孙，诹日绵蕝。
蒐讲阙遗，悉究悉设。
皇帝孝思，上与天合。
冀获一真，如响必答。
翠舆南旋，红鸾秉翣。
长乐钟闻，皇情允惬。
我歌思齐，舆情激越。
皇帝之祀，咸秩罔缺。
合祭于郊，爰胾茧栗。
苍璧前陈，大裘始挈。
我歌思文，以告丰洁。
大庆御朝，王春正月。
禹会涂山，万玉交戛。
汉朝诸侯，图籍是阅。
兵戈澒洞，士气销詟。
俎豆不陈，军旅是急。
大起廱泮，儒士鼓箧。
韦带缟衣，骈冠累屧。
论秀蒸髦，尾尾岌岌。
农流于兵，病不生活。
茫茫千塍，蒿藜是没。
皇帝慨然，亲耕陇畷。
耕根之车，飞檐䡾䡾。
宣和之轨，明道之辙。
圣心恳到，三推未辍。
父老曰嘻，归告我邑。
俾尔秔稌，屯云积雪。
凡此大功，具载史牒。
用告神明，以报夔契。
帝坐法宫，礼备乐阕。
兽舞鳯鸣，八音不夺。
皇威所覃，雷动风发。
南面垂衣，大壮帝室。
曰皋曰雉，鼛鼔弗及。
苍龙之阙，上摩星日。
万目顾瞻，葱葱郁郁。
澎澎海潮，吴会来集。
天子万年，风翔喜溢。
孰磨苍崖，孰秉史笔。
天子曰都，是任良弼。
圣有至言，维德之一。
是用作歌，以告万国。
大宋中興頌
作者：周紫芝
朝代：宋

緬維聖宋，昔在中葉。
四方多虞，萬里喋血。
大臣持謀，興師肆伐。
將臣持兵，日獻戎捷。
皇帝曰吁，黷武無烈。
糜我赤子，膏我斧鉞。
孰與休師，一戟不折。
因壘而降，舞干而悅。
閉我玉關，歸師解甲。
犂我春田，銷兵鑄鐡。
使命交通，相望不絕。
愛惜兩朝，前師聖說。
昭陵之仁，嘉祐之業。
念昔興師，堂陛卼臲。
發言盈庭，更訿元薎。
佩劍彼此，孰予孰決。
廟謀一定，群議沮折。
袖手何言，瞠目巻舌。
草木蒼蒼，始有芽蘖。
盡育恢胎，咸歸坱圠。
灞上棘門，環衛拱列。
罔敢擅師，始制君節。
萬夫屬鞬，拜舞君闕。
乃命叔孫，諏日綿蕝。
蒐講闕遺，悉究悉設。
皇帝孝思，上與天合。
冀獲一真，如響必答。
翠輿南旋，紅鸞秉翣。
長樂鐘聞，皇情允愜。
我歌思齊，輿情激越。
皇帝之祀，咸秩罔缺。
合祭於郊，爰胾繭栗。
蒼璧前陳，大裘始挈。
我歌思文，以告豐潔。
大慶御朝，王春正月。
禹會塗山，萬玉交戛。
漢朝諸侯，圖籍是閲。
兵戈澒洞，士氣銷讋。
俎豆不陳，軍旅是急。
大起廱泮，儒士鼓篋。
韋带縞衣，駢冠累屧。
論秀蒸髦，尾尾岌岌。
農流於兵，病不生活。
茫茫千塍，蒿藜是沒。
皇帝慨然，親耕隴畷。
耕根之車，飛檐䡾䡾。
宣和之軌，明道之轍。
聖心懇到，三推未輟。
父老曰嘻，歸告我邑。
俾爾秔稌，屯雲積雪。
凡此大功，具載史牒。
用告神明，以報夔契。
帝坐法宫，禮備樂闋。
獸舞鳯鳴，八音不奪。
皇威所覃，雷動風發。
南面垂衣，大壯帝室。
曰臯曰雉，鼛鼔弗及。
蒼龍之闕，上摩星日。
萬目顧瞻，葱葱鬱鬱。
澎澎海潮，吳會來集。
天子萬年，風翔喜溢。
孰磨蒼崖，孰秉史筆。
天子曰都，是任良弼。
聖有至言，維德之一。
是用作歌，以告萬國。
天仙子
作者：周紫芝
朝代：宋

雪似杨花飞不定。枝上冻禽昏欲暝。寒窗相对话分飞，萧鼓静。灯炯炯。一曲阳关和泪听。
酒入离肠愁欲凝。往事不堪重记省。劝君莫上玉楼梯，风力劲。山色暝。忍看去时楼下径。
天仙子
作者：周紫芝
朝代：宋

雪似楊花飛不定。枝上凍禽昏欲暝。寒窗相對話分飛，簫鼓靜。燈炯炯。一曲陽關和淚聽。酒入離腸愁欲凝。往事不堪重記省。勸君莫上玉樓梯，風力勁。山色暝。忍看去時樓下徑。
天仙子·雪似杨花飞不定
作者：周紫芝
朝代：宋
体裁：词

雪似杨花飞不定。枝上冻禽昏欲暝。寒窗相对话分飞，箫鼓静。灯炯炯。一曲阳关和泪听。酒入离肠愁欲凝。往事不堪重记省。劝君莫上玉楼梯，风力劲。山色暝。忍看去时楼下径。
天申節日謁告不赴贊祝擬王仲初·其一
作者：周紫芝
朝代：宋

小臣拜祝奉千秋，敕賜宮花憶滿頭。
今日江邊揩病眼，五雲常望帝王州。
天申節日謁告不赴贊祝擬王仲初·其二
作者：周紫芝
朝代：宋

吾皇一出萬方春，自合傾心祝至尊。
乞得養痾閑地祿，此生尺寸是君恩。
天申節樂語口號
作者：周紫芝
朝代：宋

建章宫殿擁祥烟，遙望需雲錫御筵。
上帝自應知舜孝，萬方宜共祝堯年。
蒼龍闕轉曈曨日，瑞獸香聞咫尺天。
湛露恩深何以報，願將虎拜答周宣。
天申節湖上早歸
作者：周紫芝
朝代：宋

昨夜雨如許，今朝雲復開。
鳥聲呼日出，湖水上隄來。
贊祝人天喜，鏘鳴劍佩回。
歸途似明鏡，影落翠鬟堆。
天申节乐语口号
作者：周紫芝
朝代：宋
体裁：七言律诗

建章宫殿拥祥烟，遥望需云锡御筵。上帝自应知舜孝，万方宜共祝尧年。苍龙阙转曈昽日，瑞兽香闻咫尺天。湛露恩深何以报，愿将虎拜答周宣。
天申节日谒告不赴赞祝拟王仲初
作者：周紫芝
朝代：宋

小臣拜祝奉千秋，敕赐宫花忆满头。今日江边揩病眼，五云常望帝王州。吾皇一出万方春，自合倾心祝至尊。乞得养痾闲地禄，此生尺寸是君恩。
天申节日谒告不赴赞祝拟王仲初·其一
作者：周紫芝
朝代：宋
体裁：七言绝句

小臣拜祝奉千秋，敕赐宫花忆满头。今日江边揩病眼，五云常望帝王州。
天申节日谒告不赴赞祝拟王仲初·其二
作者：周紫芝
朝代：宋
体裁：七言绝句

吾皇一出万方春，自合倾心祝至尊。乞得养痾闲地禄，此生尺寸是君恩。
天申节湖上早归
作者：周紫芝
朝代：宋

昨夜雨如许，今朝云复开。鸟声呼日出，湖水上堤来。赞祝人天喜，锵鸣剑佩回。归途似明镜，影落翠鬟堆。
天申节湖上早归
作者：周紫芝
朝代：宋

昨夜雨如许，今朝云復开。
鸟声呼日出，湖水上堤来。
赞祝人天喜，锵鸣剑佩回。
归途似明镜，影落翠鬟堆。
天真寺白拒霜
作者：周紫芝
朝代：宋

天上登云寺，人间白拒霜。山僧方宴坐，魔女不施妆。玉色宁非韵，冰姿不受香。须当和月看，夜宿赞公房。
天真寺白拒霜
作者：周紫芝
朝代：宋

天上登云寺，人间白拒霜。
山僧方宴坐，魔女不施粧。
玉色宁非韵，冰姿不受香。
须当和月看，夜宿赞公房。
天真寺白拒霜
作者：周紫芝
朝代：宋

天上登雲寺，人間白拒霜。
山僧方宴坐，魔女不施粧。
玉色寧非韻，冰姿不受香。
須當和月看，夜宿贊公房。
太一宫成奏告礼毕秦枢密有诗示秘阁次韵一首三绝·其一
作者：周紫芝
朝代：宋

圣主均休锡庶民，亲祠遥望属车尘。云旗欲下精诚格，绛阙初成制作新。肃肃衣冠严祀事，雍雍箫鼓降明神。椒浆一酌能多少，散作人间万国春。
太一宫成奏告礼毕秦枢密有诗示秘阁次韵一首三绝·其一
作者：周紫芝
朝代：宋

圣主均休锡庶民，亲祠遥望属车尘。
云旗欲下精诚格，绛阙初成制作新。
肃肃衣冠严祀事，雝雝箫鼓降明神。
椒浆一酌能多少，散作人间万国春。
太一宫成奏告礼毕秦枢密有诗示秘阁次韵一首三绝·其三
作者：周紫芝
朝代：宋
体裁：七言绝句

玉帛新祠太一神，庙堂生育转洪钧。侍臣俱从甘泉驾，万世何人继后尘。
太一宫成奏告礼毕秦枢密有诗示秘阁次韵一首三绝·其二
作者：周紫芝
朝代：宋
体裁：七言绝句

汉家何事筑通天，漫费当年九府钱。跻世本期开寿域，祝釐端合报长年。
太一宫成奏告礼毕秦枢密有诗示秘阁次韵一首三绝·其二
作者：周紫芝
朝代：宋

汉家何事筑通天，漫费当年九府钱。跻世本期开寿域，祝釐端合报长年。玉帛新祠太一神，庙堂生育转洪钧。侍臣俱从甘泉驾，万世何人继后尘。至治非关黍稷香，可须巫觋降殊祥。公今重草周公颂，不和东皇第一章。
太一宫成奏告礼毕秦枢密有诗示秘阁次韵一首三绝·其四
作者：周紫芝
朝代：宋
体裁：七言绝句

至治非关黍稷香，可须巫觋降殊祥。公今重草周公颂，不和东皇第一章。
太一宮成奏告禮畢秦樞密有詩示秘閣次韻一首三絕·其一
作者：周紫芝
朝代：宋

聖主均休錫庶民，親祠遙望屬車塵。
雲旗欲下精誠格，絳闕初成制作新。
肅肅衣冠嚴祀事，雝雝簫鼓降明神。
椒漿一酌能多少，散作人間萬國春。
太一宮成奏告禮畢秦樞密有詩示秘閣次韻一首三絕·其三
作者：周紫芝
朝代：宋

玉帛新祠太一神，廟堂生育轉洪鈞。
侍臣俱從甘泉駕，萬世何人繼後塵。
太一宮成奏告禮畢秦樞密有詩示秘閣次韻一首三絕·其二
作者：周紫芝
朝代：宋

漢家何事築通天，漫費當年九府錢。
躋世本期開壽域，祝釐端合報長年。
太一宮成奏告禮畢秦樞密有詩示秘閣次韻一首三絕·其四
作者：周紫芝
朝代：宋

至治非關黍稷香，可須巫覡降殊祥。
公今重草周公頌，不和東皇第一章。
太学落成二首
作者：周紫芝
朝代：宋

偃革逢华旦，三雍识汉仪。明伦先太学，首善自京师。圣主脩文日，诸生望幸时。宸奎在轮奂，万目仰宏规。当宁敷文德，贤关喜气多。横经将正坐，讲艺忽投戈。云拥桥门路，风摇辟水波。小臣歌圣化，无地献菁莪。
太学落成二首·其一
作者：周紫芝
朝代：宋

偃革逢华旦，三雍识汉仪。
明伦先太学，首善自京师。
圣主修文日，诸生望幸时。
宸奎在轮奂，万目仰宏规。
太学落成二首·其一
作者：周紫芝
朝代：宋

偃革逢华旦，三雍识汉仪。明伦先太学，首善自京师。圣主脩文日，诸生望幸时。宸奎在轮奂，万目仰宏规。
太学落成二首·其二
作者：周紫芝
朝代：宋
体裁：五言律诗

当宁敷文德，贤关喜气多。横经将正坐，讲艺忽投戈。云拥桥门路，风摇辟水波。小臣歌圣化，无地献菁莪。
太學落成二首·其一
作者：周紫芝
朝代：宋

偃革逢華旦，三雍識漢儀。
明倫先太學，首善自京師。
聖主脩文日，諸生望幸時。
宸奎在輪奐，萬目仰宏規。
太學落成二首·其二
作者：周紫芝
朝代：宋

當宁敷文德，賢關喜氣多。
横經將正坐，講藝忽投戈。
雲擁橋門路，風搖辟水波。
小臣歌聖化，無地獻菁莪。
奉和黄文若贈刁文叔
作者：周紫芝
朝代：宋

昔日風流守，流傳父老知。
諸孫今若此，天意了無疑。
醉裏開愁眼，燈前得近詩。
聞名真已久，識面更何時。
奉和黄文若赠刁文叔
作者：周紫芝
朝代：宋

昔日风流守，流传父老知。
诸孙今若此，天意了无疑。
醉裏开愁眼，灯前得近诗。
闻名真已久，识面更何时。
奉和黄文若赠刁文叔
作者：周紫芝
朝代：宋

昔日风流守，流传父老知。诸孙今若此，天意了无疑。醉里开愁眼，灯前得近诗。闻名真已久，识面更何时。
奉圣山中邂逅忻师相与话十年旧事为之惘然二十一日同游陈侍讲附子园偶作此篇
作者：周紫芝
朝代：宋
体裁：七言律诗

不见跳珠巳十年，旧游重说固依然。此生如我岂非梦，到处逢师真是缘。倦客来看栽药圃，先生昔侍讲经筵。人间作计无多子，也合归耕种谷田。
奉寄黄端冕用送子才韵
作者：周紫芝
朝代：宋

至言如秋霜，既肃百草腓。
谄谀忘中正，千古良同归。
倘无骾槩士，举世将畴依。
衮职或可补，鼎镬安得违。
所以长沙傅，恸哭为时悲。
谠语数十上，子今有余晖。
我欲从之游，周道苦倭迟。
倭迟不足惜，子言愿无遗。
奉寄黄端冕用送子才韵
作者：周紫芝
朝代：宋

至言如秋霜，既肃百草腓。谄谀忘中正，千古良同归。倘无鲠槩士，举世将畴依。衮职或可补，鼎镬安得违。所以长沙傅，恸哭为时悲。谠语数十上，子今有馀晖。我欲从之游，周道苦倭迟。倭迟不足惜，子言愿无遗。
奉寄黄端冕用送子才韻
作者：周紫芝
朝代：宋

至言如秋霜，既肅百草腓。
諂諛忘中正，千古良同歸。
倘無骾槩士，舉世將疇依。
袞職或可補，鼎鑊安得違。
所以長沙傅，慟哭爲時悲。
讜語數十上，子今有餘暉。
我欲從之遊，周道苦倭遲。
倭遲不足惜，子言願無遺。
奉答相之再示两诗
作者：周紫芝
朝代：宋

白发刘郎在，无心唱竹枝。倦游闲未得，见事老尤迟。与世知何用，求田便可为。元龙人物胜，况有建安诗。老愧才都尽，人愁雨不来。酒樽无客把，诗卷为君开。山色螺分翠，江涛雪拥堆。新篇慰愁眼，喜色动寒杯。
奉答相之再示两诗·其一
作者：周紫芝
朝代：宋

白发刘郎在，无心唱竹枝。倦游闲未得，见事老尤迟。与世知何用，求田便可为。元龙人物胜，况有建安诗。
奉答相之再示两诗·其一
作者：周紫芝
朝代：宋

白髪刘郎在，无心唱竹枝。
倦游闲未得，见事老尤迟。
与世知何用，求田便可为。
元龙人物胜，况有建安诗。
奉答相之再示两诗·其二
作者：周紫芝
朝代：宋
体裁：五言律诗

老愧才都尽，人愁雨不来。酒樽无客把，诗卷为君开。山色螺分翠，江涛雪拥堆。新篇慰愁眼，喜色动寒杯。
奉答相之再示兩詩·其一
作者：周紫芝
朝代：宋

白髪劉郎在，無心唱竹枝。
倦游閑未得，見事老尤遲。
與世知何用，求田便可爲。
元龍人物勝，况有建安詩。
奉答相之再示兩詩·其二
作者：周紫芝
朝代：宋

老愧才都盡，人愁雨不來。
酒樽無客把，詩卷爲君開。
山色螺分翠，江濤雪擁堆。
新篇慰愁眼，喜色動寒杯。
奉聖山中邂逅忻師相與話十年舊事爲之惘然二十一日同遊陳侍講附子園偶作此篇
作者：周紫芝
朝代：宋

不見跳珠巳十年，舊遊重說固依然。
此生如我豈非夢，到處逢師真是緣。
倦客來看栽藥圃，先生昔侍講經筵。
人間作計無多子，也合歸耕種穀田。
奉酬德庄见和
作者：周紫芝
朝代：宋
体裁：七言律诗

横飞衮衮见诸公，着眼何由到此翁。胡粤相忘千里外，金兰投分一言中。诗缘渐熟情难洗，老色来煎念已空。销尽客愁知底事，爱君回雪与流风。
奉酬德庄见和一首
作者：周紫芝
朝代：宋
体裁：七言律诗

老于春事岂相关，只有翻书意未阑。白眼何由常玩世，黑裘元自不遮寒。饱听风雨眠方熟，细说穷愁语更酸。日诵离骚三百字，便知新句有惊湍。
奉酬德莊見和
作者：周紫芝
朝代：宋

横飛袞袞見諸公，着眼何由到此翁。
胡粤相忘千里外，金蘭投分一言中。
詩緣漸熟情難洗，老色來煎念已空。
銷盡客愁知底事，愛君回雪與流風。
奉酬德莊見和一首
作者：周紫芝
朝代：宋

老於春事豈相關，只有翻書意未闌。
白眼何由常玩世，黑裘元自不遮寒。
飽聽風雨眠方熟，細說窮愁語更酸。
日誦離騷三百字，便知新句有驚湍。
奉酬晁元采三和前韵
作者：周紫芝
朝代：宋

见贤殊未驻干旌，叩户先闻剥啄声。春去鸟啼千树暗，雨馀花落一窗明。新诗已得前人法，病足惟追逸骥行。何日长安君得意，著鞭闲听上林莺。
奉酬晁元采三和前韵
作者：周紫芝
朝代：宋

见贤殊未驻干旌，叩戸先闻剥啄声。
春去鸟啼千树暗，雨余花落一窗明。
新诗已得前人法，病足惟追逸骥行。
何日长安君得意，着鞭闲听上林莺。
奉酬晁元采三和前韻
作者：周紫芝
朝代：宋

見賢殊未駐干旌，叩戸先聞剝啄聲。
春去鳥啼千樹暗，雨餘花落一窗明。
新詩已得前人法，病足惟追逸驥行。
何日長安君得意，著鞭閑聽上林鶯。
奉酬晁强伯見和曉晴長句
作者：周紫芝
朝代：宋

元祐文華掲綵旌，金沙别乘有家聲。
天教雲彩歸何處，詩共晴光欲鬬明。
已閣山前山後雨，尚堪水北水南行。
不應文石班中客，肯伴韋郎賦曉鶯。
奉酬晁强伯见和晓晴长句
作者：周紫芝
朝代：宋

元佑文华掲綵旌，金沙别乘有家声。
天教云彩归何处，诗共晴光欲鬬明。
已阁山前山后雨，尚堪水北水南行。
不应文石班中客，肯伴韦郎赋晓莺。
奉酬晁强伯见和晓晴长句
作者：周紫芝
朝代：宋

元祐文华揭綵旌，金沙别乘有家声。天教云彩归何处，诗共晴光欲斗明。已阁山前山后雨，尚堪水北水南行。不应文石班中客，肯伴韦郎赋晓莺。
奉酬陈彦育用庭藻韵示三诗
作者：周紫芝
朝代：宋

欲遣新愁入酒杯，好怀知复为谁开。此生怜我星星久，何事令君得得来。广文贫甚坐无毡，白璧朝来忽满前。但喜囊馀长吉句，绝胜家有窟郎钱。南徐隐士诗兄弟，君更眉间有白毫。一染函牛鼎中指，暮年方悔嚼空螯。
奉酬陈彦育用庭藻韵示三诗·其一
作者：周紫芝
朝代：宋

欲遣新愁入酒杯，好怀知复为谁开。此生怜我星星久，何事令君得得来。
奉酬陈彦育用庭藻韵示三诗·其一
作者：周紫芝
朝代：宋

欲遣新愁入酒杯，好怀知復为谁开。
此生怜我星星久，何事令君得得来。
奉酬陈彦育用庭藻韵示三诗·其三
作者：周紫芝
朝代：宋
体裁：七言绝句

南徐隐士诗兄弟，君更眉间有白毫。一染函牛鼎中指，暮年方悔嚼空螯。
奉酬陈彦育用庭藻韵示三诗·其二
作者：周紫芝
朝代：宋

广文贫甚坐无毡，白璧朝来忽满前。
但喜囊余长吉句，绝胜家有窟郎钱。
奉酬陈彦育用庭藻韵示三诗·其二
作者：周紫芝
朝代：宋

广文贫甚坐无毡，白璧朝来忽满前。但喜囊馀长吉句，绝胜家有窟郎钱。
奉酬陳彦育用庭藻韻示三詩·其一
作者：周紫芝
朝代：宋

欲遣新愁入酒杯，好懷知復爲誰開。
此生憐我星星久，何事令君得得來。
奉酬陳彦育用庭藻韻示三詩·其三
作者：周紫芝
朝代：宋

南徐隱士詩兄弟，君更眉間有白毫。
一染函牛鼎中指，暮年方悔嚼空螯。
奉酬陳彦育用庭藻韻示三詩·其二
作者：周紫芝
朝代：宋

廣文貧甚坐無氈，白璧朝來忽滿前。
但喜囊餘長吉句，絕勝家有窟郎錢。
奉酬韋深道見寄詩
作者：周紫芝
朝代：宋

蓋世功名豈不佳，韋郎心事本烟霞。
秋風自老千章木，春雨誰分一部蛙。
夜鶴政愁雲出岫，鱸魚會遣客思家。
從君細意論幽恨，準擬應須到落花。
奉酬韦深道见寄诗
作者：周紫芝
朝代：宋
体裁：七言律诗

盖世功名岂不佳，韦郎心事本烟霞。秋风自老千章木，春雨谁分一部蛙。夜鹤政愁云出岫，鲈鱼会遣客思家。从君细意论幽恨，准拟应须到落花。
好事近
作者：周紫芝
朝代：宋

春似酒杯濃，醉得海棠無力。誰染玉肌豐臉，做燕支顏色。送春風雨最無情，吹殘也堪惜。何似且留花住，喚小鬟催拍。
好事近
作者：周紫芝
朝代：宋

江路繞青山，山翠撲衣輕溼。誰釀晚來雲意，做一天愁色。竹溪斜度盡籃輿，疏梅暗香入。何處最關心事，恨落梅風急。
好事近
作者：周紫芝
朝代：宋

秋意总关愁，那更与君轻别。从此共谁同醉，恨老来风月。
遥知手板笑看云，江边醉时节。应为老人回首，记白头如雪。
好事近
作者：周紫芝
朝代：宋

秋意總關愁，那更與君輕別。從此共誰同醉，恨老來風月。遙知手板笑看雲，江邊醉時節，應為老人回首，記白頭如雪。
好事近
作者：周紫芝
朝代：宋

簾外一聲歌，傾盡滿城風月。看到酒闌羞處，想多情難說。周郎元是個中人，如今鬢如雪。自恨老來腸肚，誚不堪摧折。
好事近
作者：周紫芝
朝代：宋

雨後欲斜陽，紅滿井梧風葉。還是夜來時候，共小軒明月。不關纖手與調冰，消除這些熱。自是月娥肌骨，似玉壺香雪。
好事近
作者：周紫芝
朝代：宋

香蠟染宮黃，不屬世間風月。分我照寒金蕊，伴小窗愁絕。高標獨步本無雙，一枝為誰折。壓盡半春桃李，任滿山如雪。
好事近·其三
作者：周紫芝
朝代：宋

帘外一声歌，倾尽满城风月。看到酒阑羞处，想多情难说。周郎元是个中人，如今鬓如雪。自恨老来肠肚，诮不堪摧折。雨后欲斜阳，红满井梧风叶。还是夜来时候，共小轩明月。不关纤手与调冰，消除这些热。自是月娥肌骨，似玉壶香雪。秋意总关愁，那更与君轻别。从此共谁同醉，恨老来风月。遥知手板笑看云，江边醉时节，应为老人回首，记白头如雪。
好事近·帘外一声歌
作者：周紫芝
朝代：宋
体裁：词

帘外一声歌，倾尽满城风月。看到酒阑羞处，想多情难说。周郎元是个中人，如今鬓如雪。自恨老来肠肚，诮不堪摧折。
好事近·秋意总关愁
作者：周紫芝
朝代：宋
体裁：词

秋意总关愁，那更与君轻别。从此共谁同醉，恨老来风月。遥知手板笑看云，江边醉时节，应为老人回首，记白头如雪。
好事近·雨后欲斜阳
作者：周紫芝
朝代：宋
体裁：词

雨后欲斜阳，红满井梧风叶。还是夜来时候，共小轩明月。不关纤手与调冰，消除这些热。自是月娥肌骨，似玉壶香雪。
好事近（海棠）
作者：周紫芝
朝代：宋
体裁：词

春似酒杯浓，醉得海棠无力。谁染玉肌丰脸，做燕支颜色。送春风雨最无情，吹残也堪惜。何似且留花住，唤小鬟催拍。
好事近（谢人分似蜡梅一枝）
作者：周紫芝
朝代：宋
体裁：词

香蜡染宫黄，不属世间风月。分我照寒金蕊，伴小窗愁绝。高标独步本无双，一枝为谁折。压尽半春桃李，任满山如雪。
好事近（青阳道中见梅花。是日微风，花已有落者）
作者：周紫芝
朝代：宋
体裁：词

江路绕青山，山翠扑衣轻湿。谁酿晚来云意，做一天愁色。竹溪斜度尽篮舆，疏梅暗香入。何处最关心事，恨落梅风急。
姑溪书报録近作因寄宣毫越简
作者：周紫芝
朝代：宋
体裁：七言律诗

五云书札何时得，古锦诗囊久未倾。急遣能言管城子，仍烦解事楮先生。饱霜穴兔秋方健，照雪溪藤捣更精。南雁去时人尚远，双鱼欲到眼先明。
姑谿書報録近作因寄宣毫越簡
作者：周紫芝
朝代：宋

五雲書札何時得，古錦詩囊久未傾。
急遣能言管城子，仍煩解事楮先生。
飽霜穴兔秋方健，照雪溪藤搗更精。
南雁去時人尚遠，雙魚欲到眼先明。
娄黥庵纳凉
作者：周紫芝
朝代：宋
体裁：七言律诗

娄黥无骨可封王，生事全凭药一囊。闭户翻经头已白，开门延客酒初尝。竹从春后知无数，花自山来别有香。未有数椽容我老，聊分一榻借君凉。
婁黥庵納凉
作者：周紫芝
朝代：宋

婁黥無骨可封王，生事全憑藥一囊。
閉户翻經頭已白，開門延客酒初嘗。
竹從春後知無數，花自山來别有香。
未有數椽容我老，聊分一榻借君凉。
婆餅焦
作者：周紫芝
朝代：宋

雲穰穰，麥穗黄，婆餅欲焦新麥香。
今年麥熟不敢嘗，斗量車載傾囷倉，化作三軍馬上糧。
婆饼焦
作者：周紫芝
朝代：宋
体裁：古风

云穰穰，麦穗黄，婆饼欲焦新麦香。今年麦熟不敢尝，斗量车载倾囷仓，化作三军马上粮。
子紹分以雙井以前韻爲謝
作者：周紫芝
朝代：宋

雙井甌翻雲脚乳，孫郎詩似臘前梅。
更求琢玉敲冰句，要伴茶甘一併回。
子紹許分雙井茶未至
作者：周紫芝
朝代：宋

睡眼昏昏睡不開，可憐辜負小窗梅。
須煩雙井一杯雪，喚取竹坡春夢回。
子绍分以双井以前韵为谢
作者：周紫芝
朝代：宋

双井瓯翻云脚乳，孙郎诗似腊前梅。
更求琢玉敲冰句，要伴茶甘一併回。
子绍分以双井以前韵为谢
作者：周紫芝
朝代：宋

双井瓯翻云脚乳，孙郎诗似腊前梅。更求琢玉敲冰句，要伴茶甘一并回。
子绍许分双井茶未至
作者：周紫芝
朝代：宋
体裁：七言绝句

睡眼昏昏睡不开，可怜辜负小窗梅。须烦双井一杯雪，唤取竹坡春梦回。
孙仲益尚书以诗赠吴益先吴出巨轴索诗
作者：周紫芝
朝代：宋
体裁：七言律诗

少年名字满贤关，荐墨谁能借一言。子产自应知季札，退之先已得何蕃。江无九肋空多士，树有三珠且共门。晚路相逢叹流落，可怜不第独刘蕡。
孙耘老惠龙尾砚漆烟墨报以二诗
作者：周紫芝
朝代：宋

自喜新交得管城，政愁无地唤陶泓。孙郎不惜分龙尾，付与诗人了一生。诗翁无复思如泉，墨客能回漆作烟。何意峥嵘四君子，肯来相伴一灯前。
孙耘老惠龙尾砚漆烟墨报以二诗·其一
作者：周紫芝
朝代：宋
体裁：七言绝句

自喜新交得管城，政愁无地唤陶泓。孙郎不惜分龙尾，付与诗人了一生。
孙耘老惠龙尾砚漆烟墨报以二诗·其二
作者：周紫芝
朝代：宋

诗翁无复思如泉，墨客能回漆作烟。何意峥嵘四君子，肯来相伴一灯前。
孙耘老惠龙尾砚漆烟墨报以二诗·其二
作者：周紫芝
朝代：宋

诗翁无復思如泉，墨客能回漆作烟。
何意峥嵘四君子，肯来相伴一灯前。
孙耘老酒间出麻姑像要余作诗
作者：周紫芝
朝代：宋
体裁：古风

青丝一尺高蓬松，玉颜微驻丹砂红。云軿飞来自何许，满山落叶元无踪。长天如烟月如雾，便恐乘鸾月边去。烦君急与问中郎，从此更谁知痒处。
季共以师子花见借作诗归之而报甚宠且言隆近为余作数马奇甚乃作此诗以见愿借之意
作者：周紫芝
朝代：宋

画史俗士非画者，支郎好马能画马。
为君肯作数骅骝，班郎应歌天马下。
前人妙笔俱绝伦，后人骨冷唤不闻。
试借云衢千里足，洗我眼中凡马羣。
季共以师子花见借作诗归之而报甚宠且言隆近为余作数马奇甚乃作此诗以见愿借之意
作者：周紫芝
朝代：宋

画史俗士非画者，支郎好马能画马。为君肯作数骅骝，班郎应歌天马下。前人妙笔俱绝伦，后人骨冷唤不闻。试借云衢千里足，洗我眼中凡马群。
季共以師子花見借作詩歸之而報甚寵且言隆近爲余作數馬奇甚乃作此詩以見願借之意
作者：周紫芝
朝代：宋

畫史俗士非畫者，支郎好馬能畫馬。
爲君肯作數驊騮，班郎應歌天馬下。
前人妙筆俱絕倫，後人骨冷喚不聞。
試借雲衢千里足，洗我眼中凡馬羣。
季共以隆师四马见示后三日作长句以归之
作者：周紫芝
朝代：宋

少陵说马谁擅场，老韩曹覇江都王。
只今传法谁得妙，支郎为爇龙眠香。
沙平草细春日长，何人识此真乘黄。
归君蓬斋君卷藏，似君千里方腾骧。
季共以隆师四马见示后三日作长句以归之
作者：周紫芝
朝代：宋

少陵说马谁擅场，老韩曹霸江都王。只今传法谁得妙，支郎为爇龙眠香。沙平草细春日长，何人识此真乘黄。归君蓬斋君卷藏，似君千里方腾骧。
季共以隆師四馬見示後三日作長句以歸之
作者：周紫芝
朝代：宋

少陵說馬誰擅場，老韓曹覇江都王。
只今傳法誰得妙，支郎爲爇龍眠香。
沙平草細春日長，何人識此真乘黄。
歸君蓬齋君卷藏，似君千里方騰驤。
季共置酒酒間出龍眠數馬以示坐客最後出起雲妙甚爲賦長句
作者：周紫芝
朝代：宋

君侯酌客黄金杯，六龍下食慈明催。
醉開畫苑出天馬，遠自大宛西極來。
起雲礧碨最後出，真龍八尺高崔嵬。
青天欲雨雨未作，怒雲潑墨烏成堆。
長鳴自怪兩耳立，路轉欲從雙鐙回。
王良造父眼未識，驊騮驌驦天與才。
朝從燕代暮南粤，萬里一息何遼哉。
公今此畫何處得，外家中郎李公客。
人間英物有護持，世上丹青少顔色。
雙花蜀錦青絲囊，還公此畫公須藏。
天寒夜半黑風起，邂逅恐逐飛雲翔。
季共置酒酒间出龙眠数马以示坐客最后出起云妙甚为赋长句
作者：周紫芝
朝代：宋
体裁：古风

君侯酌客黄金杯，六龙下食慈明催。醉开画苑出天马，远自大宛西极来。起云礧碨最后出，真龙八尺高崔嵬。青天欲雨雨未作，怒云泼墨乌成堆。长鸣自怪两耳立，路转欲从双镫回。王良造父眼未识，骅骝骕骦天与才。朝从燕代暮南粤，万里一息何辽哉。公今此画何处得，外家中郎李公客。人间英物有护持，世上丹青少颜色。双花蜀锦青丝囊，还公此画公须藏。天寒夜半黑风起，邂逅恐逐飞云翔。
季共聞余賦五詩猶未之見以三詩見索因次其韻·其一
作者：周紫芝
朝代：宋

閩嶺今年荔子遲，生枝入眼可無詩。
誦君勝句須銜璧，老將何由更出奇。
季共聞余賦五詩猶未之見以三詩見索因次其韻·其三
作者：周紫芝
朝代：宋

楊梅盧橘自成雙，敢與冰紈作雁行。
莫怪老翁頻著句，書生說食是膏肓。
季共聞余賦五詩猶未之見以三詩見索因次其韻·其二
作者：周紫芝
朝代：宋

夢對清樽看玉山，荔枝空嚼水中寒。
心知不與公同味，始信人生一笑難。
季共見和前詩次韻爲謝·其一
作者：周紫芝
朝代：宋

當日梨園壽太真，荔枝香曲賜名新。
麻姑蕚綠雙回袖，舞徹遙知不動塵。
季共見和前詩次韻爲謝·其三
作者：周紫芝
朝代：宋

人把江瑤比荔枝，枇杷楟奈更何疑。
桄榔葉外和烟樹，想得青紅半熟時。
季共見和前詩次韻爲謝·其二
作者：周紫芝
朝代：宋

禁中分賜盡甘腴，旋琢壺冰積雪膚。
聞道風流黄閣老，長鬚遺送玉川奴。
季共見和前詩次韻爲謝·其五
作者：周紫芝
朝代：宋

霧縠囊懸小樹紅，芳香應入笑談中。
世間絕韻須真賞，人物當先數阿戎。
季共見和前詩次韻爲謝·其四
作者：周紫芝
朝代：宋

樽前風味要人誇，瘴雨蠻烟度歲華。
乞得水晶三百顆，縐紅時看眼生花。
季共见和前诗次韵为谢
作者：周紫芝
朝代：宋

当日梨园寿太真，荔枝香曲赐名新。麻姑萼绿双回袖，舞彻遥知不动尘。禁中分赐尽甘腴，旋琢壶冰积雪肤。闻道风流黄阁老，长须遗送玉川奴。人把江瑶比荔枝，枇杷楟奈更何疑。桄榔叶外和烟树，想得青红半熟时。樽前风味要人誇，瘴雨蛮烟度岁华。乞得水晶三百颗，绉红时看眼生花。雾縠囊悬小树红，芳香应入笑谈中。世间绝韵须真赏，人物当先数阿戎。
季共见和前诗次韵为谢·其一
作者：周紫芝
朝代：宋

当日梨园寿太真，荔枝香曲赐名新。麻姑萼绿双回袖，舞彻遥知不动尘。
季共见和前诗次韵为谢·其一
作者：周紫芝
朝代：宋

当日梨园寿太真，荔枝香曲赐名新。
麻姑蕚绿双回袖，舞彻遥知不动尘。
季共见和前诗次韵为谢·其三
作者：周紫芝
朝代：宋
体裁：七言绝句

人把江瑶比荔枝，枇杷楟奈更何疑。桄榔叶外和烟树，想得青红半熟时。
季共见和前诗次韵为谢·其二
作者：周紫芝
朝代：宋

禁中分赐尽甘腴，旋琢壶冰积雪肤。闻道风流黄阁老，长须遗送玉川奴。
季共见和前诗次韵为谢·其二
作者：周紫芝
朝代：宋

禁中分赐尽甘腴，旋琢壶冰积雪肤。
闻道风流黄阁老，长鬚遗送玉川奴。
季共见和前诗次韵为谢·其五
作者：周紫芝
朝代：宋
体裁：七言绝句

雾縠囊悬小树红，芳香应入笑谈中。世间绝韵须真赏，人物当先数阿戎。
季共见和前诗次韵为谢·其四
作者：周紫芝
朝代：宋

樽前风味要人夸，瘴雨蛮烟度岁华。
乞得水晶三百颗，绉红时看眼生花。
季共见和前诗次韵为谢·其四
作者：周紫芝
朝代：宋

樽前风味要人誇，瘴雨蛮烟度岁华。乞得水晶三百颗，绉红时看眼生花。
季共闻余赋五诗犹未之见以三诗见索因次其韵
作者：周紫芝
朝代：宋

闽岭今年荔子迟，生枝入眼可无诗。诵君胜句须衔璧，老将何由更出奇。梦对清樽看玉山，荔枝空嚼水中寒。心知不与公同味，始信人生一笑难。杨梅卢橘自成双，敢与冰纨作雁行。莫怪老翁频著句，书生说食是膏肓。
季共闻余赋五诗犹未之见以三诗见索因次其韵·其一
作者：周紫芝
朝代：宋
体裁：七言绝句

闽岭今年荔子迟，生枝入眼可无诗。诵君胜句须衔璧，老将何由更出奇。
季共闻余赋五诗犹未之见以三诗见索因次其韵·其三
作者：周紫芝
朝代：宋

杨梅卢橘自成双，敢与冰纨作雁行。
莫怪老翁频着句，书生说食是膏肓。
季共闻余赋五诗犹未之见以三诗见索因次其韵·其三
作者：周紫芝
朝代：宋

杨梅卢橘自成双，敢与冰纨作雁行。莫怪老翁频著句，书生说食是膏肓。
季共闻余赋五诗犹未之见以三诗见索因次其韵·其二
作者：周紫芝
朝代：宋
体裁：七言绝句

梦对清樽看玉山，荔枝空嚼水中寒。心知不与公同味，始信人生一笑难。
季卿惠詩頗寓窮愁之意作是詩勉之
作者：周紫芝
朝代：宋

君有篇章配國風，技兼鼯鼠固應窮。
但令人似千金璧，莫恨門生一丈蓬。
北阮有生寧免俗，蒙荘雖放亦求通。
會看黄鵠摩霄去，未可輕投燕雀叢。
季卿惠诗颇寓穷愁之意作是诗勉之
作者：周紫芝
朝代：宋

君有篇章配国风，技兼鼯鼠固应穷。但令人似千金璧，莫恨门生一丈蓬。北阮有生宁免俗，蒙庄虽放亦求通。会看黄鹄摩霄去，未可轻投燕雀丛。
季卿惠诗颇寓穷愁之意作是诗勉之
作者：周紫芝
朝代：宋

君有篇章配国风，技兼鼯鼠固应穷。
但令人似千金璧，莫恨门生一丈蓬。
北阮有生宁免俗，蒙荘虽放亦求通。
会看黄鹄摩霄去，未可轻投燕雀丛。
季夏极暑正昼草木俱萎独吾坡上数君子玉立苍然傲睨自得岂杜少陵所谓修竹不受暑者乎
作者：周紫芝
朝代：宋

烈日当正昼，长天无一云。
草木失颜色，葳蕤困烧焚。
阳春始用事，庶类争芳芬。
小草最无名，罗生费锄耘。
凡花颇矜持，随风弄余熏。
一朝值炎酷，尔辈徒纷纷。
苍苍不改操，惟我坡上君。
修茎粲碧玉，茂植歌屯云。
有如独醒人，不受曲蘖醺。
如彼至人者，自与世俗分。
入火且不热，况乃逢朝昕。
小人柔弱姿，难与君子群。
季夏极暑正昼草木俱萎独吾坡上数君子玉立苍然傲睨自得岂杜少陵所谓脩竹不受暑者乎
作者：周紫芝
朝代：宋

烈日当正昼，长天无一云。草木失颜色，葳蕤困烧焚。阳春始用事，庶类争芳芬。小草最无名，罗生费锄耘。凡花颇矜持，随风弄馀薰。一朝值炎酷，尔辈徒纷纷。苍苍不改操，惟我坡上君。脩茎粲碧玉，茂植歌屯云。有如独醒人，不受曲蘖醺。如彼至人者，自与世俗分。入火且不热，况乃逢朝昕。小人柔弱姿，难与君子群。
季夏極暑正晝草木俱萎獨吾坡上數君子玉立蒼然傲睨自得豈杜少陵所謂脩竹不受暑者乎
作者：周紫芝
朝代：宋

烈日當正晝，長天無一雲。
草木失顔色，葳蕤困燒焚。
陽春始用事，庶類争芳芬。
小草最無名，羅生費鋤耘。
凡花頗矜持，隨風弄餘薰。
一朝值炎酷，爾輩徒紛紛。
蒼蒼不改操，惟我坡上君。
脩莖粲碧玉，茂植歌屯雲。
有如獨醒人，不受麴蘖醺。
如彼至人者，自與世俗分。
入火且不熱，况乃逢朝昕。
小人柔弱姿，難與君子群。
孤山之顛舊有開氏四照閣次年部使者獻西湖圖神廟閲圖久之問開氏四照閣安在部使者失對其知名如此昨跋馬過下山見赭衣荷鍤數百人問之則軍中藏冰於此也
作者：周紫芝
朝代：宋

出頭傑閣想峥嶸，當日佳名達裕陵。
豈料生存華屋處，將軍於此窖寒冰。
孤山之颠旧有开氏四照阁次年部使者献西湖图神庙阅图久之问开氏四照阁安在部使者失对其知名如此昨跋马过下山见赭衣荷锸数百人问之则军中藏冰于此也
作者：周紫芝
朝代：宋
体裁：七言绝句

出头杰阁想峥嵘，当日佳名达裕陵。岂料生存华屋处，将军于此窖寒冰。
孤山新作三賢祠
作者：周紫芝
朝代：宋

兩公才力盡驊騮，俱得東南第一州。
易濕青衫江上淚，難禁白髮海邊秋。
此生名字依然在，晚歲功名亦未酬。
處士若無當日節，更將何物配風流。
孤山新作三贤祠
作者：周紫芝
朝代：宋

两公才力尽骅骝，俱得东南第一州。易湿青衫江上泪，难禁白发海边秋。此生名字依然在，晚岁功名亦未酬。处士若无当日节，更将何物配风流。
孤山新作三贤祠
作者：周紫芝
朝代：宋

两公才力尽骅骝，俱得东南第一州。
易湿青衫江上泪，难禁白髮海边秋。
此生名字依然在，晚岁功名亦未酬。
处士若无当日节，更将何物配风流。
孫仲益尚書以詩贈吳益先吳出巨軸索詩
作者：周紫芝
朝代：宋

少年名字滿賢關，薦墨誰能借一言。
子産自應知季札，退之先已得何蕃。
江無九肋空多士，樹有三珠且共門。
晚路相逢歎流落，可憐不第獨劉蕡。
孫耘老惠龍尾硯漆煙墨報以二詩·其一
作者：周紫芝
朝代：宋

自喜新交得管城，政愁無地喚陶泓。
孫郎不惜分龍尾，付與詩人了一生。
孫耘老惠龍尾硯漆煙墨報以二詩·其二
作者：周紫芝
朝代：宋

詩翁無復思如泉，墨客能回漆作煙。
何意峥嶸四君子，肯來相伴一燈前。
孫耘老酒間出麻姑像要余作詩
作者：周紫芝
朝代：宋

青絲一尺高蓬鬆，玉顔微駐丹砂紅。
雲軿飛來自何許，滿山落葉元無蹤。
長天如烟月如霧，便恐乘鸞月邊去。
煩君急與問中郎，從此更誰知癢處。
宗演师金书妙法莲经
作者：周紫芝
朝代：宋

稽首无上尊，为世大慈父。为悯一切众，流浪诸苦海。滋无碍辨才，广为众生说。譬如大火宅，随念得清凉。又令诸穷子，获此大宝珠。是真秘密藏，故名妙法华。非思量分别，而以得解悟。虽诸大菩萨，有所不能知。况于声闻众，岂复闻妙义。如来广开示，一一令悟入。众生悉皆晓，而况于声闻。我佛出现世，了此一大缘。当如佛所说，是最为第一。今此大比邱，舍所甚爱者。百炼真黄金，销铄为书写。具诸大宝贝，更以为庄严。偷儿甚魁侩，如飞天药叉。诸所经过处，悉为尸陁林。大火所藏灭，毫发无遗馀。龙天诸善神，悉力来加护。究竟不得坏，我今同赞叹。普告诸佛子，凡所见闻者。信心自坚固，各各普授持。
宗演师金书妙法莲经
作者：周紫芝
朝代：宋

稽首无上尊，为世大慈父。
为悯一切众，流浪诸苦海。
滋无碍辨才，广为众生说。
譬如大火宅，随念得清凉。
又令诸穷子，获此大宝珠。
是真秘密藏，故名妙法华。
非思量分别，而以得解悟。
虽诸大菩萨，有所不能知。
况于声闻众，岂復闻妙义。
如来广开示，一一令悟入。
众生悉皆晓，而况于声闻。
我佛出现世，了此一大缘。
当如佛所说，是最为第一。
今此大比邱，舍所甚爱者。
百炼真黄金，销铄为书写。
具诸大宝贝，更以为庄严。
偷儿甚魁侩，如飞天药叉。
诸所经过处，悉为尸陁林。
大火所藏灭，毫髮无遗余。
龙天诸善神，悉力来加护。
究竟不得坏，我今同讚叹。
普告诸佛子，凡所见闻者。
信心自坚固，各各普授持。
宗演師金書妙法蓮經
作者：周紫芝
朝代：宋

稽首無上尊，爲世大慈父。
爲憫一切衆，流浪諸苦海。
滋無碍辨才，廣爲衆生說。
譬如大火宅，隨念得清凉。
又令諸窮子，獲此大寶珠。
是真秘密藏，故名妙法華。
非思量分别，而以得解悟。
雖諸大菩薩，有所不能知。
况於聲聞衆，豈復聞妙義。
如來廣開示，一一令悟入。
衆生悉皆曉，而况於聲聞。
我佛出現世，了此一大緣。
當如佛所說，是最爲第一。
今此大比邱，舍所甚愛者。
百煉真黄金，銷鑠爲書寫。
具諸大寶貝，更以爲莊嚴。
偷兒甚魁儈，如飛天藥叉。
諸所經過處，悉爲尸陁林。
大火所藏滅，毫髮無遺餘。
龍天諸善神，悉力來加護。
究竟不得壞，我今同讚歎。
普告諸佛子，凡所見聞者。
信心自堅固，各各普授持。
官军屡捷淮寇渐平五首
作者：周紫芝
朝代：宋

北来骁虏尽成禽，九庙行闻奏凯音。从此燕齐如振槁，将军勋业似淮阴。拥道行人拨不开，槛车行看缚戎魁。羽书便恐椎门入，知是淮阴露布来。风声鹤唳是王师，大似秦苻欲破时。黄屋乍闻天一笑，此欢应有近臣知。枣熟梨黄河朔秋，颇闻箕敛不胜愁。迎师已欲携箪食，脔炙何劳费万牛。新得降番壤地开，玉觞争奉万年杯。明年御枣红千颗，又见青徐入贡来。
官军屡捷淮寇渐平五首·其一
作者：周紫芝
朝代：宋
体裁：七言绝句

北来骁虏尽成禽，九庙行闻奏凯音。从此燕齐如振槁，将军勋业似淮阴。
官军屡捷淮寇渐平五首·其三
作者：周紫芝
朝代：宋
体裁：七言绝句

风声鹤唳是王师，大似秦苻欲破时。黄屋乍闻天一笑，此欢应有近臣知。
官军屡捷淮寇渐平五首·其二
作者：周紫芝
朝代：宋
体裁：七言绝句

拥道行人拨不开，槛车行看缚戎魁。羽书便恐椎门入，知是淮阴露布来。
官军屡捷淮寇渐平五首·其五
作者：周紫芝
朝代：宋
体裁：七言绝句

新得降番壤地开，玉觞争奉万年杯。明年御枣红千颗，又见青徐入贡来。
官军屡捷淮寇渐平五首·其四
作者：周紫芝
朝代：宋
体裁：七言绝句

枣熟梨黄河朔秋，颇闻箕敛不胜愁。迎师已欲携箪食，脔炙何劳费万牛。
官軍屢捷淮寇漸平五首·其一
作者：周紫芝
朝代：宋

北來驍虜盡成禽，九廟行聞奏凱音。
從此燕齊如振槁，將軍勳業似淮陰。
官軍屢捷淮寇漸平五首·其三
作者：周紫芝
朝代：宋

風聲鶴唳是王師，大似秦苻欲破時。
黄屋乍聞天一笑，此歡應有近臣知。
官軍屢捷淮寇漸平五首·其二
作者：周紫芝
朝代：宋

擁道行人撥不開，檻車行看縛戎魁。
羽書便恐椎門入，知是淮陰露布來。
官軍屢捷淮寇漸平五首·其五
作者：周紫芝
朝代：宋

新得降番壤地開，玉觴爭奉萬年杯。
明年御棗紅千顆，又見青徐入貢來。
官軍屢捷淮寇漸平五首·其四
作者：周紫芝
朝代：宋

棗熟梨黄河朔秋，頗聞箕斂不勝愁。
迎師已欲攜簞食，臠炙何勞費萬牛。
定風波令·定風波
作者：周紫芝
朝代：宋

梅粉梢頭雨未乾。淡煙疏日帶春寒。暝鴉啼處，人在小樓邊。芳草只隨春恨長，塞鴻空傍碧雲還。斷霞銷盡，新月又嬋娟。
定风波令·定风波
作者：周紫芝
朝代：宋
体裁：词

梅粉梢头雨未乾。淡烟疏日带春寒。暝鸦啼处，人在小楼边。芳草只随春恨长，塞鸿空傍碧云还。断霞销尽，新月又婵娟。
定风波令·定风波·梅粉梢头雨未干
作者：周紫芝
朝代：宋

梅粉梢头雨未干。
淡烟疏日带春寒。
暝鸦啼处，人在小楼边。
芳草只随春恨长，塞鸿空傍碧云还。
断霞销尽，新月又婵娟。
实录院与道山隔墙堂后修竹仆饮馀必曳杖婆娑其下时闻奉常阅乐之声故诗中有云韶之语
作者：周紫芝
朝代：宋
体裁：七言律诗

风条无叶自萧骚，玉立修篁不受凋。咫尺蓬瀛横雪观，依稀丝竹度云韶。天怜人老悲双鬓，官似僧闲占一寮。日日杖藜摩饱腹，未知何以答清朝。
客夢
作者：周紫芝
朝代：宋

客夢長千里，官居已歲餘。
却愁花蘂動，轉益鬢毛疏。
山氣朝朝雨，江苞月月魚。
匡廬早歸去，稚子可籃輿。
客有为予言笋不可食食之令人瘦者戏作二绝为解嘲
作者：周紫芝
朝代：宋

庾郎三韭坐清贫，眼看将军肉十斤。会遣胸中有千亩，不妨人似沈休文。园蔬本自不全贫，今日真成笋作斤。已恨此生相见少，更须侬作解嘲文。
客有为予言笋不可食食之令人瘦者戏作二绝为解嘲·其一
作者：周紫芝
朝代：宋
体裁：七言绝句

庾郎三韭坐清贫，眼看将军肉十斤。会遣胸中有千亩，不妨人似沈休文。
客有为予言笋不可食食之令人瘦者戏作二绝为解嘲·其二
作者：周紫芝
朝代：宋
体裁：七言绝句

园蔬本自不全贫，今日真成笋作斤。已恨此生相见少，更须侬作解嘲文。
客有以仆托病谢客者甲戌除夜作
作者：周紫芝
朝代：宋

梦中七十四番春，谢客明年懒见人。已是天公怜我老，苦无官长怕谁嗔。腊随残漏声俱尽，鬓共疏梅色斗新。招取云山来一笑，竹坡犹有此闲身。
客有以仆託病谢客者甲戌除夜作
作者：周紫芝
朝代：宋

梦中七十四番春，谢客明年懒见人。
已是天公怜我老，苦无官长怕谁嗔。
腊随残漏声俱尽，鬓共疏梅色鬬新。
招取云山来一笑，竹坡犹有此闲身。
客有以僕託病謝客者甲戌除夜作
作者：周紫芝
朝代：宋

夢中七十四番春，謝客明年懶見人。
已是天公憐我老，苦無官長怕誰嗔。
臘隨殘漏聲俱盡，鬢共疏梅色鬬新。
招取雲山來一笑，竹坡猶有此閑身。
客有爲予言笋不可食食之令人瘦者戲作二絕爲解嘲·其一
作者：周紫芝
朝代：宋

庾郎三韭坐清貧，眼看將軍肉十斤。
會遣胸中有千畝，不妨人似沈休文。
客有爲予言笋不可食食之令人瘦者戲作二絕爲解嘲·其二
作者：周紫芝
朝代：宋

園蔬本自不全貧，今日真成笋作斤。
已恨此生相見少，更須儂作解嘲文。
客梦
作者：周紫芝
朝代：宋

客梦长千里，官居已岁余。
却愁花蘂动，转益鬓毛疏。
山气朝朝雨，江苞月月鱼。
匡庐早归去，稚子可篮舆。
客梦
作者：周紫芝
朝代：宋

客梦长千里，官居已岁馀。却愁花蕊动，转益鬓毛疏。山气朝朝雨，江苞月月鱼。匡庐早归去，稚子可篮舆。
客自富川來言湖水已到萬坡
作者：周紫芝
朝代：宋

昔年喚客飲湖邊，猶記湖天五月寒。
白鷺翻空歸杳靄，驚濤卷雪到杯盤。
鯤鵬水擊三千里，雲夢胸吞八九寛。
想得拍堤春漲滿，又吹飛雨濕闌干。
客自富川来言湖水已到万坡
作者：周紫芝
朝代：宋

昔年唤客饮湖边，犹记湖天五月寒。白鹭翻空归杳霭，惊涛卷雪到杯盘。鲲鹏水击三千里，云梦胸吞八九宽。想得拍堤春涨满，又吹飞雨湿阑干。
客自富川来言湖水已到万坡
作者：周紫芝
朝代：宋

昔年唤客饮湖边，犹记湖天五月寒。
白鹭翻空归杳霭，惊涛卷雪到杯盘。
鲲鹏水击三千里，云梦胸吞八九寛。
想得拍堤春涨满，又吹飞雨湿阑干。
客舍二首
作者：周紫芝
朝代：宋

日日湖边路，频来我不嗔。故山无百里，客舍遂三春。红落含桃过，青垂小杏新。光阴花委地，飘泊燕依人。畴昔江湖意，儿曹总不知。幅巾沾雨过，拄杖看云移。凤子飞应远，莺儿语最迟。闲从梅雪后，直到麦秋时。
客舍二首·其一
作者：周紫芝
朝代：宋
体裁：五言律诗

日日湖边路，频来我不嗔。故山无百里，客舍遂三春。红落含桃过，青垂小杏新。光阴花委地，飘泊燕依人。
客舍二首·其一
作者：周紫芝
朝代：宋

日日湖邊路，頻來我不嗔。
故山無百里，客舍遂三春。
紅落含桃過，青垂小杏新。
光陰花委地，飄泊燕依人。
客舍二首·其二
作者：周紫芝
朝代：宋

畴昔江湖意，儿曹总不知。幅巾沾雨过，拄杖看云移。凤子飞应远，莺儿语最迟。闲从梅雪后，直到麦秋时。
客舍二首·其二
作者：周紫芝
朝代：宋

畴昔江湖意，儿曹总不知。
幅巾霑雨过，拄杖看云移。
鳯子飞应远，莺儿语最迟。
闲从梅雪后，直到麦秋时。
客舍二首·其二
作者：周紫芝
朝代：宋

疇昔江湖意，兒曹總不知。
幅巾霑雨過，拄杖看雲移。
鳯子飛應遠，鶯兒語最遲。
閑從梅雪後，直到麥秋時。
客舍春寒
作者：周紫芝
朝代：宋

毎日东风吹暗尘，小池幽树不成春。
妨他燕子关何事，折尽梅花最恼人。
愁裏了知身是幻，老来惟与睡相亲。
去年湖水浑依旧，欲买扁舟钓白苹。
客舍春寒
作者：周紫芝
朝代：宋

毎日東風吹暗塵，小池幽樹不成春。
妨他燕子關何事，折盡梅花最惱人。
愁裏了知身是幻，老來惟與睡相親。
去年湖水渾依舊，欲買扁舟釣白蘋。
客舍春寒
作者：周紫芝
朝代：宋

每日东风吹暗尘，小池幽树不成春。妨他燕子关何事，折尽梅花最恼人。愁里了知身是幻，老来惟与睡相亲。去年湖水浑依旧，欲买扁舟钓白蘋。
客舍有井极深而寒今岁大暑日汲以供盥濯喜甚赋此
作者：周紫芝
朝代：宋

重廊阴阴与天隔，下有井泉余百尺。
乍垂修绠已復寒，深注花甆不胜白。
山城夏旱百井眢，盥濯从谁问涓滴。
暮年来此看老黥，日倚银床卷深碧。
炎官火伞空自张，玉川清风已生腋。
翰林醉熟呼不醒，宫中谁赋花娉婷。
中人传诏玉起立，井花吹面诗还成。
诗成白雪真同调，咫尺回姿妃子笑。
此郎自是醉谪仙，肯作官家诗待诏。
北窗老子贪昼眠，蓬头突鬓良可怜。
但将饱睡答长健，安得新诗追昔年。
我生无誉亦无毁，老去功名薄如纸。
日向山堂洗睡容，空费君家一壶水。
客舍有井极深而寒今岁大暑日汲以供盥濯喜甚赋此
作者：周紫芝
朝代：宋

重廊阴阴与天隔，下有井泉馀百尺。乍垂修绠已复寒，深注花瓷不胜白。山城夏旱百井眢，盥濯从谁问涓滴。暮年来此看老黥，日倚银床卷深碧。炎官火伞空自张，玉川清风已生腋。翰林醉熟呼不醒，宫中谁赋花娉婷。中人传诏玉起立，井花吹面诗还成。诗成白雪真同调，咫尺回姿妃子笑。此郎自是醉谪仙，肯作官家诗待诏。北窗老子贪昼眠，蓬头突鬓良可怜。但将饱睡答长健，安得新诗追昔年。我生无誉亦无毁，老去功名薄如纸。日向山堂洗睡容，空费君家一壶水。
客舍有井極深而寒今歲大暑日汲以供盥濯喜甚賦此
作者：周紫芝
朝代：宋

重廊陰陰與天隔，下有井泉餘百尺。
乍垂修綆已復寒，深注花甆不勝白。
山城夏旱百井眢，盥濯從誰問涓滴。
暮年來此看老黥，日倚銀床卷深碧。
炎官火傘空自張，玉川清風已生腋。
翰林醉熟呼不醒，宮中誰賦花娉婷。
中人傳詔玉起立，井花吹面詩還成。
詩成白雪真同調，咫尺回姿妃子笑。
此郎自是醉謫仙，肯作官家詩待詔。
北窗老子貪晝眠，蓬頭突鬢良可憐。
但將飽睡答長健，安得新詩追昔年。
我生無譽亦無毁，老去功名薄如紙。
日向山堂洗睡容，空費君家一壺水。
客許惠木犀而花殊未開三絕·其一
作者：周紫芝
朝代：宋

秋雨不肯止，木犀殊未開。
小齋寒索莫，誰剪一枝來。
客許惠木犀而花殊未開三絕·其三
作者：周紫芝
朝代：宋

舊日江南路，霜裘曉樹間。
無香供晏坐，有夢到秋山。
客許惠木犀而花殊未開三絕·其二
作者：周紫芝
朝代：宋

黄菊無多子，孤芳正要渠。
誰能把秋色，分付木芙蕖。
客許惠木犀而花殊未開三絕·其四
作者：周紫芝
朝代：宋

秋夜旅懷栖栖羈客眼長開，蔌蔌清燈落曉灰。
北雁有情書未到，寒衾無夢雨頻來。
今年白髪看仍少，去日青春挽不回。
别後故山應好在，小窗辜負翠雲堆。
客许惠木犀而花殊未开三绝
作者：周紫芝
朝代：宋

秋雨不肯止，木犀殊未开。小斋寒索莫，谁剪一枝来。黄菊无多子，孤芳正要渠。谁能把秋色，分付木芙蕖。旧日江南路，霜裘晓树间。无香供晏坐，有梦到秋山。
客许惠木犀而花殊未开三绝·其一
作者：周紫芝
朝代：宋
体裁：五言绝句

秋雨不肯止，木犀殊未开。小斋寒索莫，谁剪一枝来。
客许惠木犀而花殊未开三绝·其三
作者：周紫芝
朝代：宋
体裁：五言绝句

旧日江南路，霜裘晓树间。无香供晏坐，有梦到秋山。
客许惠木犀而花殊未开三绝·其二
作者：周紫芝
朝代：宋
体裁：五言绝句

黄菊无多子，孤芳正要渠。谁能把秋色，分付木芙蕖。
客许惠木犀而花殊未开三绝·其四
作者：周紫芝
朝代：宋

秋夜旅怀栖栖羁客眼长开，蔌蔌清灯落晓灰。
北雁有情书未到，寒衾无梦雨频来。
今年白髪看仍少，去日青春挽不回。
别后故山应好在，小窗辜负翠云堆。
宴桃源
作者：周紫芝
朝代：宋

绿尽小池芳草。门外柳垂春昼。花上雨帘纤，帘幕燕来时候。消瘦。消瘦。依约粉香襟袖。
宴桃源/如梦令
作者：周紫芝
朝代：宋

帘幕疏疏风透。庭下月寒花瘦。宽尽沈郎衣，方寸不禁僝僽。难受。难受。灯暗月斜时候。林外野塘烟腻。衣上落梅香细。瘦马步凌兢，人在乱山丛里。憔悴。憔悴。回望小楼千里。绿尽小池芳草。门外柳垂春昼。花上雨廉纤，帘幕燕来时候。消瘦。消瘦。依约粉香襟袖。
宴桃源/如梦令 其四 与孙祖恭求酴醾
作者：周紫芝
朝代：宋
体裁：词

旧日荼蘼时候。酒涴粉香襟袖。老去惜春心，试问孙郎知否。花瘦。花瘦。剪取一枝重嗅。
宴桃源·其四·与孙祖恭求酴醾
作者：周紫芝
朝代：宋
体裁：词

旧日酴醾时候。酒涴粉香襟袖。老去惜春心，试问孙郎知否。花瘦。花瘦。剪取一枝重嗅。
宴桃源·如夢令
作者：周紫芝
朝代：宋

林外野塘煙膩。衣上落梅香細。瘦馬步凌兢，人在亂山叢裡。憔悴。憔悴。回望小樓千里。
宴桃源·如夢令
作者：周紫芝
朝代：宋

簾幕疏疏風透。庭下月寒花瘦。寬盡沈郎衣，方寸不禁僝僽。難受。難受。燈暗月斜時候。
宴桃源·如夢令
作者：周紫芝
朝代：宋

綠盡小池芳草。門外柳垂春晝。花上雨廉纖，簾幕燕來時候。消瘦。消瘦。依約粉香襟袖。
宴桃源·如夢令
作者：周紫芝
朝代：宋

舊日荼䕷時候。酒涴粉香襟袖。老去惜春心，試問孫郎知否。花瘦。花瘦。剪取一枝重嗅。
宴桃源·如梦令·帘幕疏疏风透
作者：周紫芝
朝代：宋
体裁：词

帘幕疏疏风透。庭下月寒花瘦。宽尽沈郎衣，方寸不禁僝僽。难受。难受。灯暗月斜时候。
宴桃源·如梦令·旧日荼䕷时候
作者：周紫芝
朝代：宋
体裁：词

旧日荼䕷时候。
酒涴粉香襟袖。
老去惜春心，试问孙郎知否。
花瘦。
花瘦。
剪取一枝重嗅。
宴桃源·如梦令·林外野塘烟腻
作者：周紫芝
朝代：宋
体裁：词

林外野塘烟腻。衣上落梅香细。瘦马步凌兢，人在乱山丛里。憔悴。憔悴。回望小楼千里。
宴桃源·如梦令·绿尽小池芳草
作者：周紫芝
朝代：宋
体裁：词

绿尽小池芳草。门外柳垂春昼。花上雨廉纤，帘幕燕来时候。消瘦。消瘦。依约粉香襟袖。
宴桃源（与孙祖恭求蘼酴）
作者：周紫芝
朝代：宋

旧日荼酴时候。酒涴粉香襟袖。老去惜春心，试问孙郎知否。花瘦。花瘦。剪取一枝重嗅。
宿灵河寺
作者：周紫芝
朝代：宋

风餐倚虚壑，险步跻云梯。惊魂栖客枕，夜宿投招提。殷勤入檐月，肯为幽人低。沧海念横流，万方喧鼓鼙。胡为困行役，窜伏随麇麑。南枝越鸟巢，北风胡马嘶。耿耿念徒旅，依依怀故溪。脂车待明发，胡为尚栖栖。人生如醵饮，暂聚还复暌。百年能几何，行乐戒噬脐。
宿灵河寺
作者：周紫芝
朝代：宋

风餐倚虚壑，险步跻云梯。
惊魂栖客枕，夜宿投招提。
殷勤入檐月，肯为幽人低。
沧海念横流，万方喧鼓鼙。
胡为困行役，窜伏随麕麑。
南枝越鸟巢，北风胡马嘶。
耿耿念徒旅，依依怀故溪。
脂车待明发，胡为尚栖栖。
人生如醵饮，暂聚还復暌。
百年能几何，行乐戒噬脐。
宿琴高岩二首
作者：周紫芝
朝代：宋

琴高古仙人，控鲤飞上天。丹炉访遗迹，邂逅馀山巅。石壁削寒玉，万仞凌云烟。隐雨有石屋，垂钓临平川。旧闻钓处石，可坐八九筵。邑宰颇呼客，醉歌日留连。里胥厌追索，挽石沈深渊。高秋见涯涘，巨石呈方圆。斯民不可扰，此理甚坦然。岂非仙圣居，未易污荤膻。馀生欣晚遇，想像追真仙。净绿不敢唾，薄暮聊周旋。长川抱空岩，春水三月深。有鱼岁一来，琐细如寸针。网鱼聚乾腊，白艇争分阴。与人作苞苴，囊纱走权门。人言投鲙残，成鱼只侵寻。岂有仙家庖，烹鲜赤刀砧。又言弃药滓，入水成纤鳞。仙事亦渺茫，讵可穷本因。不知谁作古，遗祸今犹存。杀鱼岁亿万，可易千黄金。仅令贵公子，醉嚼聊一欣。世俗自乃尔，仙人亦何心。
宿琴高岩二首·其一
作者：周紫芝
朝代：宋

琴高古仙人，控鲤飞上天。丹炉访遗迹，邂逅馀山巅。石壁削寒玉，万仞凌云烟。隐雨有石屋，垂钓临平川。旧闻钓处石，可坐八九筵。邑宰颇呼客，醉歌日留连。里胥厌追索，挽石沈深渊。高秋见涯涘，巨石呈方圆。斯民不可扰，此理甚坦然。岂非仙圣居，未易污荤膻。馀生欣晚遇，想像追真仙。净绿不敢唾，薄暮聊周旋。
宿琴高岩二首·其一
作者：周紫芝
朝代：宋

琴高古仙人，控鲤飞上天。
丹鑪访遗迹，邂逅余山巅。
石壁削寒玉，万仭凌云烟。
隐雨有石屋，垂钓临平川。
旧闻钓处石，可坐八九筵。
邑宰颇呼客，醉歌日留连。
里胥厌追索，挽石沈深渊。
高秋见涯涘，巨石呈方圆。
斯民不可扰，此理甚坦然。
岂非仙圣居，未易污荤羶。
余生欣晚遇，想像追真仙。
净绿不敢唾，薄暮聊周旋。
宿琴高岩二首·其二
作者：周紫芝
朝代：宋

长川抱空岩，春水三月深。有鱼岁一来，琐细如寸针。网鱼聚乾腊，白艇争分阴。与人作苞苴，囊纱走权门。人言投鲙残，成鱼只侵寻。岂有仙家庖，烹鲜赤刀砧。又言弃药滓，入水成纤鳞。仙事亦渺茫，讵可穷本因。不知谁作古，遗祸今犹存。杀鱼岁亿万，可易千黄金。仅令贵公子，醉嚼聊一欣。世俗自乃尔，仙人亦何心。
宿琴高岩二首·其二
作者：周紫芝
朝代：宋

长川抱空岩，春水三月深。
有鱼岁一来，琐细如寸针。
网鱼聚干腊，白艇争分阴。
与人作苞苴，囊纱走权门。
人言投鲙残，成鱼只侵寻。
岂有仙家庖，烹鲜赤刀砧。
又言弃药滓，入水成纤鳞。
仙事亦渺茫，讵可穷本因。
不知谁作古，遗祸今犹存。
杀鱼岁亿万，可易千黄金。
仅令贵公子，醉嚼聊一欣。
世俗自乃尔，仙人亦何心。
宿琴高巖二首·其一
作者：周紫芝
朝代：宋

琴高古仙人，控鯉飛上天。
丹鑪訪遺跡，邂逅餘山巔。
石壁削寒玉，萬仭凌雲煙。
隱雨有石屋，垂釣臨平川。
舊聞釣處石，可坐八九筵。
邑宰頗呼客，醉歌日留連。
里胥厭追索，挽石沈深淵。
高秋見涯涘，巨石呈方圓。
斯民不可擾，此理甚坦然。
豈非仙聖居，未易汙葷羶。
餘生欣晚遇，想像追真仙。
净綠不敢唾，薄暮聊周旋。
宿琴高巖二首·其二
作者：周紫芝
朝代：宋

長川抱空巖，春水三月深。
有魚歲一來，瑣細如寸針。
網魚聚乾腊，白艇爭分陰。
與人作苞苴，囊紗走權門。
人言投鱠殘，成魚只侵尋。
豈有仙家庖，烹鮮赤刀砧。
又言棄藥滓，入水成纖鱗。
仙事亦渺茫，詎可窮本因。
不知誰作古，遺禍今猶存。
殺魚歲億萬，可易千黄金。
僅令貴公子，醉嚼聊一欣。
世俗自乃爾，仙人亦何心。
宿能仁作
作者：周紫芝
朝代：宋

吳帆送我作東歸，雙玉重新見兩溪。
脚踏故鄉猶未穩，仍携十品過江西。
宿能仁作
作者：周紫芝
朝代：宋
体裁：七言绝句

吴帆送我作东归，双玉重新见两溪。脚踏故乡犹未稳，仍携十品过江西。
宿蒋山
作者：周紫芝
朝代：宋

薄游践初心，寓宿便晚静。
山空秋有声，人寂夜更永。
华鲸催晓色，有客动深省。
焚香礼大士，杖策上危岭。
黄金明窣堵，妙音生佛境。
眼穷天无尽，地转江万顷。
缅怀梁武帝，问法昔造请。
识师鸟巢中，道契言自领。
会令天龙宫，金碧粲绝顶。
我来修法供，汲水具乳茗。
愿同桑下留，覧胜毕余景。
还从天际归，悠然理烟艇。
宿蒋山
作者：周紫芝
朝代：宋

薄游践初心，寓宿便晚静。山空秋有声，人寂夜更永。华鲸催晓色，有客动深省。焚香礼大士，杖策上危岭。黄金明窣堵，妙音生佛境。眼穷天无尽，地转江万顷。缅怀梁武帝，问法昔造请。识师鸟巢中，道契言自领。会令天龙宫，金碧粲绝顶。我来脩法供，汲水具乳茗。愿同桑下留，览胜毕馀景。还从天际归，悠然理烟艇。
宿蔣山
作者：周紫芝
朝代：宋

薄遊踐初心，寓宿便晚靜。
山空秋有聲，人寂夜更永。
華鯨催曉色，有客動深省。
焚香禮大士，杖策上危嶺。
黄金明窣堵，妙音生佛境。
眼窮天無盡，地轉江萬頃。
緬懷梁武帝，問法昔造請。
識師鳥巢中，道契言自領。
會令天龍宫，金碧粲絕頂。
我來脩法供，汲水具乳茗。
願同桑下留，覧勝畢餘景。
還從天際歸，悠然理烟艇。
宿隐静作
作者：周紫芝
朝代：宋
体裁：七言律诗

短策羸骖山路长，松阴十里午风凉。飞来一水自碧落，屹立五峰丛宝坊。青鸟也随人听法，老禅聊为客烧香。泉声绕枕浑如雨，月色满岩疑是霜。
宿隱靜作
作者：周紫芝
朝代：宋

短策羸驂山路長，松陰十里午風涼。
飛來一水自碧落，屹立五峰叢寶坊。
青鳥也隨人聽法，老禪聊爲客燒香。
泉聲繞枕渾如雨，月色滿巖疑是霜。
宿靈河寺
作者：周紫芝
朝代：宋

風餐倚虚壑，險步躋雲梯。
驚魂棲客枕，夜宿投招提。
殷勤入簷月，肯爲幽人低。
滄海念横流，萬方喧鼓鼙。
胡爲困行役，竄伏隨麕麑。
南枝越鳥巢，北風胡馬嘶。
耿耿念徒旅，依依懷故谿。
脂車待明發，胡爲尚栖栖。
人生如醵飲，暫聚還復暌。
百年能幾何，行樂戒噬臍。
寄家龍谿寺小閣初成
作者：周紫芝
朝代：宋

三年波浸白湖門，佛屋新分水北村。
窗可近書真窈窕，室纔容榻頗深温。
妻孥共社同香火，魚鼓催人作曉昏。
雪頷已疏憐我老，雲蹤無定與誰論。
寄家龙溪寺小阁初成
作者：周紫芝
朝代：宋

三年波浸白湖门，佛屋新分水北村。窗可近书真窈窕，室才容榻颇深温。妻孥共社同香火，鱼鼓催人作晓昏。雪颔已疏怜我老，云踪无定与谁论。
寄家龙溪寺小阁初成
作者：周紫芝
朝代：宋

三年波浸白湖门，佛屋新分水北村。
窗可近书真窈窕，室纔容榻颇深温。
妻孥共社同香火，鱼鼓催人作晓昏。
雪颔已疏怜我老，云踪无定与谁论。
寄幼安使君
作者：周紫芝
朝代：宋
体裁：七言律诗

平生清德畏人知，岂弟真宜作吏师。日饮无何方得计，民歌来暮却成思。何妨道守催科拙，自是穰侯见事迟。天与一窗供燕坐，乌墩山好助公诗。
寄幼安使君
作者：周紫芝
朝代：宋

平生清德畏人知，豈弟真宜作吏師。
日飲無何方得計，民歌來暮却成思。
何妨道守催科拙，自是穰侯見事遲。
天與一窗供燕坐，烏墩山好助公詩。
寄徐季長
作者：周紫芝
朝代：宋

念昔桃始華，别君漳水頭。
相别幾何時，天事司蓐收。
闕月六度圓，相見間何闊。
百年飛電中，能得幾回别。
别君幾何時，憶君如饑渇。
饑渇良有時，思君無時節。
野人苦幽獨，相值誰與親。
流落在蒼莽，坎軻一傷神。
相望參與商，相隔雲與泥。
草木忝臭味，笑談極相思。
相思一何久，行行重回首。
回首征雁行，中有來書否。
寄徐季长
作者：周紫芝
朝代：宋

念昔桃始华，别君漳水头。
相别几何时，天事司蓐收。
阙月六度圆，相见间何阔。
百年飞电中，能得几回别。
别君几何时，忆君如饥渇。
饥渇良有时，思君无时节。
野人苦幽独，相值谁与亲。
流落在苍莽，坎轲一伤神。
相望参与商，相隔云与泥。
草木忝臭味，笑谈极相思。
相思一何久，行行重回首。
回首征雁行，中有来书否。
寄徐季长
作者：周紫芝
朝代：宋

念昔桃始华，别君漳水头。相别几何时，天事司蓐收。阙月六度圆，相见间何阔。百年飞电中，能得几回别。别君几何时，忆君如饥渴。饥渴良有时，思君无时节。野人苦幽独，相值谁与亲。流落在苍莽，坎轲一伤神。相望参与商，相隔云与泥。草木忝臭味，笑谈极相思。相思一何久，行行重回首。回首征雁行，中有来书否。
寄李司农三首
作者：周紫芝
朝代：宋

东阁当年夜，华灯照别樽。断碑思雁塔，佳客愧龙门。岂料三吴路，相逢一水村。只今悬望眼，犹欲黯离魂。徽水定何处，谪官今几时。长沙应有赋，南涧可无诗。柳絮催春远，梅花寄客迟。谁怜忆公久，头白少相知。谢朓南齐守，司农古汉官。杯今与谁把，山亦要公看。细札颁何日，离骚读又残。侍郎兄弟在，往往上金銮。
寄李司农三首·其一
作者：周紫芝
朝代：宋
体裁：五言律诗

东阁当年夜，华灯照别樽。断碑思雁塔，佳客愧龙门。岂料三吴路，相逢一水村。只今悬望眼，犹欲黯离魂。
寄李司农三首·其三
作者：周紫芝
朝代：宋
体裁：五言律诗

谢朓南齐守，司农古汉官。杯今与谁把，山亦要公看。细札颁何日，离骚读又残。侍郎兄弟在，往往上金銮。
寄李司农三首·其二
作者：周紫芝
朝代：宋

徽水定何处，谪官今几时。长沙应有赋，南涧可无诗。柳絮催春远，梅花寄客迟。谁怜忆公久，头白少相知。
寄李司农三首·其二
作者：周紫芝
朝代：宋

徽水定何处，谪官今几时。
长沙应有赋，南磵可无诗。
柳絮催春远，梅花寄客迟。
谁怜忆公久，头白少相知。
寄李司農三首·其一
作者：周紫芝
朝代：宋

東閣當年夜，華燈照别樽。
斷碑思雁塔，佳客愧龍門。
豈料三吳路，相逢一水村。
只今懸望眼，猶欲黯離魂。
寄李司農三首·其三
作者：周紫芝
朝代：宋

謝朓南齊守，司農古漢官。
杯今與誰把，山亦要公看。
細札頒何日，離騷讀又殘。
侍郎兄弟在，往往上金鑾。
寄李司農三首·其二
作者：周紫芝
朝代：宋

徽水定何處，謫官今幾時。
長沙應有賦，南磵可無詩。
柳絮催春遠，梅花寄客遲。
誰憐憶公久，頭白少相知。
寄李安州未得别后书二首
作者：周紫芝
朝代：宋

未得安州信，空添楚水秋。雁寒飞不到，江远望难休。去国双红旆，携家两白头。可能无一字，分慰老人愁。鄂渚他时县，江南尽处州。平生求识面，此地忽同游。湖外公开府，江边我上楼。尺书何日到，能寄近诗不。
寄李安州未得别后书二首·其一
作者：周紫芝
朝代：宋
体裁：五言律诗

未得安州信，空添楚水秋。雁寒飞不到，江远望难休。去国双红旆，携家两白头。可能无一字，分慰老人愁。
寄李安州未得别后书二首·其二
作者：周紫芝
朝代：宋
体裁：五言律诗

鄂渚他时县，江南尽处州。平生求识面，此地忽同游。湖外公开府，江边我上楼。尺书何日到，能寄近诗不。
寄李安州未得别後書二首·其一
作者：周紫芝
朝代：宋

未得安州信，空添楚水秋。
雁寒飛不到，江遠望難休。
去國雙紅旆，攜家兩白頭。
可能無一字，分慰老人愁。
寄李安州未得别後書二首·其二
作者：周紫芝
朝代：宋

鄂渚他時縣，江南盡處州。
平生求識面，此地忽同遊。
湖外公開府，江邊我上樓。
尺書何日到，能寄近詩不。
寄秦峡州三首峡州书尾悼侍儿之亡故篇末及之
作者：周紫芝
朝代：宋

当年淮水未归时，紫塞天尘玉座知。今日临边须老子，莫辞万里拥双麾。峡城真在楚云间，闻说丰年讼亦闲。獠洞无兵秋日永，满倾醽醁看青山。断云飞在旧阳台，无复襄王梦里来。十二峰前何处是，郡楼凝望想徘徊。
寄秦峡州三首峡州书尾悼侍儿之亡故篇末及之·其一
作者：周紫芝
朝代：宋
体裁：七言绝句

当年淮水未归时，紫塞天尘玉座知。今日临边须老子，莫辞万里拥双麾。
寄秦峡州三首峡州书尾悼侍儿之亡故篇末及之·其三
作者：周紫芝
朝代：宋

断云飞在旧阳台，无复襄王梦里来。十二峰前何处是，郡楼凝望想徘徊。
寄秦峡州三首峡州书尾悼侍儿之亡故篇末及之·其三
作者：周紫芝
朝代：宋

断云飞在旧阳台，无復襄王梦裏来。
十二峰前何处是，郡楼凝望想徘徊。
寄秦峡州三首峡州书尾悼侍儿之亡故篇末及之·其二
作者：周紫芝
朝代：宋
体裁：七言绝句

峡城真在楚云间，闻说丰年讼亦闲。獠洞无兵秋日永，满倾醽醁看青山。
寄秦峽州三首峽州書尾悼侍兒之亡故篇末及之·其一
作者：周紫芝
朝代：宋

當年淮水未歸時，紫塞天塵玉座知。
今日臨邊須老子，莫辭萬里擁雙麾。
寄秦峽州三首峽州書尾悼侍兒之亡故篇末及之·其三
作者：周紫芝
朝代：宋

斷雲飛在舊陽臺，無復襄王夢裏來。
十二峰前何處是，郡楼凝望想徘徊。
寄秦峽州三首峽州書尾悼侍兒之亡故篇末及之·其二
作者：周紫芝
朝代：宋

峽城真在楚雲間，聞說豐年訟亦閑。
獠洞無兵秋日永，滿傾醽醁看青山。
寄章复州
作者：周紫芝
朝代：宋

春来未得复州书，流落他乡我独居。今日离群天际雁，昔年同队水中鱼。遥知卖剑方成俗，想得追锋便赐车。拟约琵琶亭下月，伴君一醉复何如。
寄章復州
作者：周紫芝
朝代：宋

春來未得復州書，流落他鄉我獨居。
今日離羣天際雁，昔年同隊水中魚。
遙知賣劒方成俗，想得追鋒便賜車。
擬約琵琶亭下月，伴君一醉復何如。
寄章復州
作者：周紫芝
朝代：宋

春来未得復州书，流落他乡我独居。
今日离羣天际雁，昔年同队水中鱼。
遥知卖劒方成俗，想得追锋便赐车。
拟约琵琶亭下月，伴君一醉復何如。
寄題元具茨雙梅庵
作者：周紫芝
朝代：宋

高節知公冠九州，梅花却對令君羞。
詩如往日陶彭澤，人是只今陳太邱。
挽得繁枝供宴坐，小分疏影入清流。
簿書堆裏渾無事，玉雪香中醉即休。
寄題強常州烏墩新作濯纓亭二首·其一
作者：周紫芝
朝代：宋

使君如冰壺，不受古俗塵。
何爲觧豸冠，濯髪天地津。
開門納滄波，自與雲水親。
知誰分清流，照此千載人。
寄題強常州烏墩新作濯纓亭二首·其二
作者：周紫芝
朝代：宋

濯纓須滄浪，彈冠必新沐。
昏昏不可受，皓皓亦易辱。
借令困一塵，未易涴冰玉。
勿從漁父談，恐自成窘束。
寄題折將軍家忠勇堂
作者：周紫芝
朝代：宋

折侯古將家，雄筭讋邊土。
將軍最晚出，驍勇不媚嫵。
十年守雁門，飛矢射猛虎。
平生程不識，不作一錢數。
誓言月支胡，唾手端可取。
夜半奏捷書，歡聲曉飛舞。
雲旗塗黄金，彩錯映寰宇。
談笑開華堂，忠勇掲天語。
功成倘堅壁，鎮靜古所與。
何當使敵人，開户玩處女。
置酒日高會，緩带擊歌鼓。
要令無智名，折衝在樽俎。
寄題章漢直中虚堂
作者：周紫芝
朝代：宋

谷以虚而應，樂以虚而出。
婦姑時勃蹊，作室坐自窒。
天地猶槖籥，用固不能屈。
學而不見道，方寸等暗室。
誰知道集虛，通一萬事畢。
推此以遊世，於道乃其一。
異哉子章子，妙悟造理窟。
何止學美身，虛静了不汩。
願君師心齋，守此能勿失。
室以虛生白，水以止鑑物。
此意似太漫，未免遭罵詘。
我亦取斯言，聊用自湔拂。
寄題閻郎中家園亭四絕·其一
作者：周紫芝
朝代：宋

人間建業江山地，天上星郎水石居。
擬作扣門看竹客，可能容我小踟蹰。
寄題閻郎中家園亭四絕·其三
作者：周紫芝
朝代：宋

築成凉榭初宜月，剪盡繁枝始見山。
天亦料公閑未得，故教幽事頗相關。
寄題閻郎中家園亭四絕·其二
作者：周紫芝
朝代：宋

嶺上孤松欹落照，水中花島散餘霞。
人疑五柳先生宅，又似三堂刺史家。
寄題閻郎中家園亭四絕·其四
作者：周紫芝
朝代：宋

屬玉雙飛下綠蒲，小溪分水照林廬。
疏泉漫作江湖意，不種封君萬尾魚。
寄題陳醫安樂堂·其一
作者：周紫芝
朝代：宋

六塵欲要淨三摩，辛苦修行奈老何。
只得四休安樂法，一身受用已爲多。
寄題陳醫安樂堂·其二
作者：周紫芝
朝代：宋

自笑區區老倦游，廬山今是我莵裘。
暮年欲覓安心法，他日敲門問四休。
寄题元具茨双梅庵
作者：周紫芝
朝代：宋

高节知公冠九州，梅花却对令君羞。
诗如往日陶彭泽，人是只今陈太邱。
挽得繁枝供宴坐，小分疏影入清流。
簿书堆裏浑无事，玉雪香中醉即休。
寄题元具茨双梅庵
作者：周紫芝
朝代：宋

高节知公冠九州，梅花却对令君羞。诗如往日陶彭泽，人是只今陈太邱。挽得繁枝供宴坐，小分疏影入清流。簿书堆里浑无事，玉雪香中醉即休。
寄题强常州乌墩新作濯缨亭二首
作者：周紫芝
朝代：宋

使君如冰壶，不受古俗尘。何为解豸冠，濯发天地津。开门纳沧波，自与云水亲。知谁分清流，照此千载人。濯缨须沧浪，弹冠必新沐。昏昏不可受，皓皓亦易辱。借令困一尘，未易涴冰玉。勿从渔父谈，恐自成窘束。
寄题强常州乌墩新作濯缨亭二首·其一
作者：周紫芝
朝代：宋

使君如冰壶，不受古俗尘。何为解豸冠，濯发天地津。开门纳沧波，自与云水亲。知谁分清流，照此千载人。
寄题强常州乌墩新作濯缨亭二首·其一
作者：周紫芝
朝代：宋

使君如冰壶，不受古俗尘。
何为觧豸冠，濯髪天地津。
开门纳沧波，自与云水亲。
知谁分清流，照此千载人。
寄题强常州乌墩新作濯缨亭二首·其二
作者：周紫芝
朝代：宋
体裁：古风

濯缨须沧浪，弹冠必新沐。昏昏不可受，皓皓亦易辱。借令困一尘，未易涴冰玉。勿从渔父谈，恐自成窘束。
寄题折将军家忠勇堂
作者：周紫芝
朝代：宋

折侯古将家，雄筭詟边土。
将军最晚出，骁勇不媚妩。
十年守雁门，飞矢射猛虎。
平生程不识，不作一钱数。
誓言月支胡，唾手端可取。
夜半奏捷书，欢声晓飞舞。
云旗涂黄金，彩错映寰宇。
谈笑开华堂，忠勇掲天语。
功成倘坚壁，镇静古所与。
何当使敌人，开户玩处女。
置酒日高会，缓带击歌鼓。
要令无智名，折衝在樽俎。
寄题折将军家忠勇堂
作者：周紫芝
朝代：宋

折侯古将家，雄算詟边土。将军最晚出，骁勇不媚妩。十年守雁门，飞矢射猛虎。平生程不识，不作一钱数。誓言月支胡，唾手端可取。夜半奏捷书，欢声晓飞舞。云旗涂黄金，彩错映寰宇。谈笑开华堂，忠勇揭天语。功成倘坚壁，镇静古所与。何当使敌人，开户玩处女。置酒日高会，缓带击歌鼓。要令无智名，折冲在樽俎。
寄题章汉直中虚堂
作者：周紫芝
朝代：宋

谷以虚而应，乐以虚而出。
妇姑时勃蹊，作室坐自窒。
天地犹槖籥，用固不能屈。
学而不见道，方寸等暗室。
谁知道集虚，通一万事毕。
推此以游世，于道乃其一。
异哉子章子，妙悟造理窟。
何止学美身，虚静了不汩。
愿君师心斋，守此能勿失。
室以虚生白，水以止鑑物。
此意似太漫，未免遭骂诎。
我亦取斯言，聊用自湔拂。
寄题章汉直中虚堂
作者：周紫芝
朝代：宋

谷以虚而应，乐以虚而出。妇姑时勃蹊，作室坐自窒。天地犹橐籥，用固不能屈。学而不见道，方寸等暗室。谁知道集虚，通一万事毕。推此以游世，于道乃其一。异哉子章子，妙悟造理窟。何止学美身，虚静了不汩。愿君师心斋，守此能勿失。室以虚生白，水以止鉴物。此意似太漫，未免遭骂诎。我亦取斯言，聊用自湔拂。
寄题阎郎中家园亭四绝
作者：周紫芝
朝代：宋

人间建业江山地，天上星郎水石居。拟作扣门看竹客，可能容我小踟蹰。岭上孤松攲落照，水中花岛散馀霞。人疑五柳先生宅，又似三堂刺史家。筑成凉榭初宜月，剪尽繁枝始见山。天亦料公闲未得，故教幽事颇相关。属玉双飞下绿蒲，小溪分水照林庐。疏泉漫作江湖意，不种封君万尾鱼。
寄题阎郎中家园亭四绝·其一
作者：周紫芝
朝代：宋
体裁：七言绝句

人间建业江山地，天上星郎水石居。拟作扣门看竹客，可能容我小踟蹰。
寄题阎郎中家园亭四绝·其三
作者：周紫芝
朝代：宋
体裁：七言绝句

筑成凉榭初宜月，剪尽繁枝始见山。天亦料公闲未得，故教幽事颇相关。
寄题阎郎中家园亭四绝·其二
作者：周紫芝
朝代：宋

岭上孤松攲落照，水中花岛散馀霞。人疑五柳先生宅，又似三堂刺史家。
寄题阎郎中家园亭四绝·其二
作者：周紫芝
朝代：宋

岭上孤松欹落照，水中花岛散余霞。
人疑五柳先生宅，又似三堂刺史家。
寄题阎郎中家园亭四绝·其四
作者：周紫芝
朝代：宋
体裁：七言绝句

属玉双飞下绿蒲，小溪分水照林庐。疏泉漫作江湖意，不种封君万尾鱼。
寄题陈医安乐堂
作者：周紫芝
朝代：宋

六尘欲要净三摩，辛苦修行奈老何。只得四休安乐法，一身受用已为多。自笑区区老倦游，庐山今是我菟裘。暮年欲觅安心法，他日敲门问四休。
寄题陈医安乐堂·其一
作者：周紫芝
朝代：宋
体裁：七言绝句

六尘欲要净三摩，辛苦修行奈老何。只得四休安乐法，一身受用已为多。
寄题陈医安乐堂·其二
作者：周紫芝
朝代：宋

自笑区区老倦游，庐山今是我莵裘。
暮年欲觅安心法，他日敲门问四休。
寄题陈医安乐堂·其二
作者：周紫芝
朝代：宋

自笑区区老倦游，庐山今是我菟裘。暮年欲觅安心法，他日敲门问四休。
寄黄超然监丞求山谷像
作者：周紫芝
朝代：宋

昔人生不恨，幸识元鲁山。
平生黄叔度，常在梦想间。
时于绢素中，得见冰雪颜。
晚乃客京洛，髯孙始追攀。
眉目真似之，典刑今未刊。
昔我在武林，岁月不得闲。
甚欲貌公像，归嚢竟空还。
迩从同寮家，小轴得细看。
芒鞵方释杖，野服不着冠。
尚恐或非真，蠧虫亦少残。
谓言君家本，可借不作难。
愿君呼画史，摹写来江干。
孙郎倾盖交，臭味同芝兰。
能事亦须趣，勿作水石悭。
君不相我请，幽兴恐易阑。
寄黄超然监丞求山谷像
作者：周紫芝
朝代：宋

昔人生不恨，幸识元鲁山。平生黄叔度，常在梦想间。时于绢素中，得见冰雪颜。晚乃客京洛，髯孙始追攀。眉目真似之，典刑今未刊。昔我在武林，岁月不得闲。甚欲貌公像，归囊竟空还。迩从同寮家，小轴得细看。芒鞋方释杖，野服不著冠。尚恐或非真，蠹虫亦少残。谓言君家本，可借不作难。愿君呼画史，摹写来江干。孙郎倾盖交，臭味同芝兰。能事亦须趣，勿作水石悭。君不相我请，幽兴恐易阑。
寄黄超然監丞求山谷像
作者：周紫芝
朝代：宋

昔人生不恨，幸識元魯山。
平生黄叔度，常在夢想間。
時於絹素中，得見冰雪顔。
晚乃客京洛，髯孫始追攀。
眉目真似之，典刑今未刊。
昔我在武林，歲月不得閑。
甚欲貌公像，歸嚢竟空還。
邇從同寮家，小軸得細看。
芒鞵方釋杖，野服不著冠。
尚恐或非真，蠧蟲亦少殘。
謂言君家本，可借不作難。
願君呼畫史，摹寫來江干。
孫郎傾蓋交，臭味同芝蘭。
能事亦須趣，勿作水石慳。
君不相我請，幽興恐易闌。
富水军治有巨泽往岁荷花满湖郡守岁取荷叶可贸百千一日曝之湖滨大风吹卷飞数十里顷刻俱尽又采叶者颇以为苦沥膏油以毒之逮仆至阅两岁无一花今年结茅于此穴小池植数十根而花已可观因感前事遂书之
作者：周紫芝
朝代：宋
体裁：古风

湖边老守湖是家，湖光十里蒙寒沙。我来不见花如锦，但闻荷叶飞天涯。小池今无十许步，晚雨亦开三数花。人生乐事无多少，可意应须随分了。
富水軍治有巨澤往歲荷花滿湖郡守歲取荷葉可貿百千一日曝之湖濱大風吹卷飛數十里頃刻俱盡又採葉者頗以爲苦瀝膏油以毒之逮僕至閱兩歲無一花今年結茅於此穴小池植數十根而花已可觀因感前事遂書之
作者：周紫芝
朝代：宋

湖邊老守湖是家，湖光十里蒙寒沙。
我來不見花如錦，但聞荷葉飛天涯。
小池今無十許步，晚雨亦開三數花。
人生樂事無多少，可意應須隨分了。
寒食前五日作二絕·其一
作者：周紫芝
朝代：宋

杜鵑新聽曉來聲，暖氣催花一夜成。
寒食只今無幾日，故鄉何處不關情。
寒食前五日作二絕·其二
作者：周紫芝
朝代：宋

寒食風埃滿客巾，西湖烟雨送愁頻。
日高未起鳥呼夢，春晚不歸花笑人。
寒食前五日作二绝
作者：周紫芝
朝代：宋

杜鹃新听晓来声，暖气催花一夜成。寒食只今无几日，故乡何处不关情。寒食风埃满客巾，西湖烟雨送愁频。日高未起鸟呼梦，春晚不归花笑人。
寒食前五日作二绝·其一
作者：周紫芝
朝代：宋
体裁：七言绝句

杜鹃新听晓来声，暖气催花一夜成。寒食只今无几日，故乡何处不关情。
寒食前五日作二绝·其二
作者：周紫芝
朝代：宋
体裁：七言绝句

寒食风埃满客巾，西湖烟雨送愁频。日高未起鸟呼梦，春晚不归花笑人。
寒食夜月下作
作者：周紫芝
朝代：宋
体裁：七言律诗

一百五夜对明月，二十七种无蔬柈。莫嫌万点飞花恨，且结三人对影欢。流落忽成身老大，乱离谁不涕阑干。颠狂自笑那能寐，立尽春风午夜寒。
寒食夜月下作
作者：周紫芝
朝代：宋

一百五夜對明月，二十七種無蔬柈。
莫嫌萬點飛花恨，且結三人對影歡。
流落忽成身老大，亂離誰不涕闌干。
顛狂自笑那能寐，立盡春風午夜寒。
寒食日归郡舟中作二首
作者：周紫芝
朝代：宋

归棹浮江水，寒衾拥醉眠。乱花飞送客，细浪稳随船。泪落浇山酒，愁生禁火天。一从胡骑入，飘泊到今年。世事聊相挽，吾归亦有期。白湖为客久，寒食到家迟。接屋花仍在，遮门柳自垂。向来歌社里，应著老人嬉。
寒食日归郡舟中作二首·其一
作者：周紫芝
朝代：宋
体裁：五言律诗

归棹浮江水，寒衾拥醉眠。乱花飞送客，细浪稳随船。泪落浇山酒，愁生禁火天。一从胡骑入，飘泊到今年。
寒食日归郡舟中作二首·其二
作者：周紫芝
朝代：宋

世事聊相挽，吾归亦有期。
白湖为客久，寒食到家迟。
接屋花仍在，遮门柳自垂。
向来歌社裏，应着老人嬉。
寒食日归郡舟中作二首·其二
作者：周紫芝
朝代：宋

世事聊相挽，吾归亦有期。白湖为客久，寒食到家迟。接屋花仍在，遮门柳自垂。向来歌社里，应著老人嬉。
寒食日歸郡舟中作二首·其一
作者：周紫芝
朝代：宋

歸櫂浮江水，寒衾擁醉眠。
亂花飛送客，細浪穩隨船。
淚落澆山酒，愁生禁火天。
一從胡騎入，飄泊到今年。
寒食日歸郡舟中作二首·其二
作者：周紫芝
朝代：宋

世事聊相挽，吾歸亦有期。
白湖爲客久，寒食到家遲。
接屋花仍在，遮門柳自垂。
向來歌社裏，應著老人嬉。
寒食曲
作者：周紫芝
朝代：宋

三月江南好春色，买酒家家作寒食。男呼女唤俱出游，扶路醉归欢乐极。街头尽日无人行，多在山村少在城。踏歌赛愿一时了，上冢归来闻笑声。岂料如今一百五，画戟满城椎战鼓。子孙半作泉下人，薄酒不浇山上土。死者已往生者存，随分欢娱各儿女。烹鱼裹菜当盘飧，花作红妆鸟歌舞。君不见江南江北多战场，去年白骨无人藏。
寒食曲
作者：周紫芝
朝代：宋

三月江南好春色，买酒家家作寒食。
男呼女唤俱出游，扶路醉归欢乐极。
街头尽日无人行，多在山村少在城。
踏歌赛愿一时了，上冢归来闻笑声。
岂料如今一百五，画戟满城椎战鼓。
子孙半作泉下人，薄酒不浇山上土。
死者已往生者存，随分欢娱各儿女。
烹鱼裹菜当盘飱，花作红粧鸟歌舞。
君不见江南江北多战场，去年白骨无人藏。
寒食曲
作者：周紫芝
朝代：宋

三月江南好春色，買酒家家作寒食。
男呼女喚俱出遊，扶路醉歸歡樂極。
街頭盡日無人行，多在山村少在城。
踏歌賽願一時了，上冢歸來聞笑聲。
豈料如今一百五，畫戟滿城椎戰鼓。
子孫半作泉下人，薄酒不澆山上土。
死者已往生者存，隨分歡娛各兒女。
烹魚裹菜當盤飱，花作紅粧鳥歌舞。
君不見江南江北多戰場，去年白骨無人藏。
寒食杂兴三首
作者：周紫芝
朝代：宋

寒食只数日，天气殊未佳。轻云澹微茫，细雨吹横斜。青春似无情，不到愁人家。霁色忽浩荡，平原绣芳华。走马恶少年，挟矢射戟牙。白羽叫饿鸱，举网连五豝。会当斩长鲸，封侯鸣鼓笳。时危何不有，寒士空泥沙。凛凛羞侠气，悠悠但咨嗟。忆昔在京华，醉踏长安市。长安白面郎，快马如流水。罗襦照暮春，斗草携佳丽。就中五侯家，云幄耀金翠。九陌过香軿，都人拾遗珥。歌喧乐佳节，日暮多沉醉。荣华一消歇，祸乱苍黄起。北狩随两宫，血属六万指。征车去悠悠，河水日瀰瀰。浩歌哀江头，老泪不可止。北邙何巍巍，高冢如鱼鳞。慨彼墓中士，中朝称贵人。万金树丰碑，千金琢麒麟。自从胡骑入，乱离隔中原。生者各奔窜，死者衔长冤。子孙无奠享，白杨悲馁魂。峨峨缨冠子，往往无丘坟。举酒西北向，野哭望白云。我今上先陇，覆杯松下根。时危不自保，念之殊酸辛。
寒食杂兴三首·其一
作者：周紫芝
朝代：宋
体裁：古风

寒食只数日，天气殊未佳。轻云澹微茫，细雨吹横斜。青春似无情，不到愁人家。霁色忽浩荡，平原绣芳华。走马恶少年，挟矢射戟牙。白羽叫饿鸱，举网连五豝。会当斩长鲸，封侯鸣鼓笳。时危何不有，寒士空泥沙。凛凛羞侠气，悠悠但咨嗟。
寒食杂兴三首·其三
作者：周紫芝
朝代：宋
体裁：古风

北邙何巍巍，高冢如鱼鳞。慨彼墓中士，中朝称贵人。万金树丰碑，千金琢麒麟。自从胡骑入，乱离隔中原。生者各奔窜，死者衔长冤。子孙无奠享，白杨悲馁魂。峨峨缨冠子，往往无丘坟。举酒西北向，野哭望白云。我今上先陇，覆杯松下根。时危不自保，念之殊酸辛。
寒食杂兴三首·其二
作者：周紫芝
朝代：宋

忆昔在京华，醉踏长安市。长安白面郎，快马如流水。罗襦照暮春，斗草携佳丽。就中五侯家，云幄耀金翠。九陌过香軿，都人拾遗珥。歌喧乐佳节，日暮多沉醉。荣华一消歇，祸乱苍黄起。北狩随两宫，血属六万指。征车去悠悠，河水日瀰瀰。浩歌哀江头，老泪不可止。
寒食杂兴三首·其二
作者：周紫芝
朝代：宋

忆昔在京华，醉踏长安市。
长安白面郎，快马如流水。
罗襦照暮春，鬬草携佳丽。
就中五侯家，云幄耀金翠。
九陌过香軿，都人拾遗珥。
歌喧乐佳节，日暮多沉醉。
荣华一消歇，祸乱苍黄起。
北狩随两宫，血属六万指。
征车去悠悠，河水日瀰瀰。
浩歌哀江头，老泪不可止。
寒食滁阳阻雨
作者：周紫芝
朝代：宋

去年束书薄游梁，今年下马古滁阳。滁阳寒食少人出，满城山雨惊淋浪。闭门客舍颇无事，五白大呼同舍郎。樽前谁唱醉翁曲，鸟歌花舞催红妆。竟须薄酒浇永日，肯放羁愁煎客肠。功名老矣白发出，岁月几何归路长。江头藉草作寒食，细雨梨花思故乡。何当秣马候明发，便可一苇横长江。千村万落鸟呼客，山南岭北花吹香。仍须戒妇速作黍，会见鹿门归老庞。
寒食滁阳阻雨
作者：周紫芝
朝代：宋

去年束书薄游梁，今年下马古滁阳。
滁阳寒食少人出，满城山雨惊淋浪。
闭门客舎颇无事，五白大呼同舎郎。
樽前谁唱醉翁曲，鸟歌花舞催红粧。
竟须薄酒浇永日，肯放羁愁煎客肠。
功名老矣白髮出，岁月几何归路长。
江头藉草作寒食，细雨梨花思故乡。
何当秣马候明发，便可一苇横长江。
千村万落鸟呼客，山南岭北花吹香。
仍须戒妇速作黍，会见鹿门归老庞。
寒食滁陽阻雨
作者：周紫芝
朝代：宋

去年束書薄遊梁，今年下馬古滁陽。
滁陽寒食少人出，滿城山雨驚淋浪。
閉門客舎頗無事，五白大呼同舎郎。
樽前誰唱醉翁曲，鳥歌花舞催紅粧。
竟須薄酒澆永日，肯放羈愁煎客腸。
功名老矣白髮出，歲月幾何歸路長。
江頭藉草作寒食，細雨梨花思故鄉。
何當秣馬候明發，便可一葦横長江。
千村萬落鳥呼客，山南嶺北花吹香。
仍須戒婦速作黍，會見鹿門歸老龐。
寒食病起二絕·其一
作者：周紫芝
朝代：宋

桃花落後燕雙飛，三度清明換客衣。
猶有江南故鄉夢，起尋楊柳插朱扉。
寒食病起二絕·其二
作者：周紫芝
朝代：宋

異鄉多病復誰憐，怕見清明二月天。
雪白吳兒觧歌舞，羡他携手上湖船。
寒食病起二绝
作者：周紫芝
朝代：宋

桃花落后燕双飞，三度清明换客衣。犹有江南故乡梦，起寻杨柳插朱扉。异乡多病复谁怜，怕见清明二月天。雪白吴儿解歌舞，羡他携手上湖船。
寒食病起二绝·其一
作者：周紫芝
朝代：宋
体裁：七言绝句

桃花落后燕双飞，三度清明换客衣。犹有江南故乡梦，起寻杨柳插朱扉。
寒食病起二绝·其二
作者：周紫芝
朝代：宋

异乡多病复谁怜，怕见清明二月天。雪白吴儿解歌舞，羡他携手上湖船。
寒食病起二绝·其二
作者：周紫芝
朝代：宋

异乡多病復谁怜，怕见清明二月天。
雪白吴儿觧歌舞，羡他携手上湖船。
寒食雜興三首·其一
作者：周紫芝
朝代：宋

寒食只數日，天氣殊未佳。
輕雲澹微茫，細雨吹横斜。
青春似無情，不到愁人家。
霽色忽浩蕩，平原繡芳華。
走馬惡少年，挾矢射戟牙。
白羽叫餓鴟，舉網連五豝。
會當斬長鯨，封侯鳴鼓笳。
時危何不有，寒士空泥沙。
凜凜羞俠氣，悠悠但咨嗟。
寒食雜興三首·其三
作者：周紫芝
朝代：宋

北邙何巍巍，高冢如魚鱗。
慨彼墓中士，中朝稱貴人。
萬金樹豐碑，千金琢麒麟。
自從胡騎入，亂離隔中原。
生者各奔竄，死者啣長冤。
子孫無奠享，白楊悲餒魂。
峨峨纓冠子，往往無丘墳。
舉酒西北向，野哭望白雲。
我今上先隴，覆杯松下根。
時危不自保，念之殊酸辛。
寒食雜興三首·其二
作者：周紫芝
朝代：宋

憶昔在京華，醉踏長安市。
長安白面郎，快馬如流水。
羅襦照暮春，鬬草攜佳麗。
就中五侯家，雲幄耀金翠。
九陌過香軿，都人拾遺珥。
歌喧樂佳節，日暮多沉醉。
榮華一消歇，禍亂蒼黄起。
北狩隨兩宫，血屬六萬指。
征車去悠悠，河水日瀰瀰。
浩歌哀江頭，老淚不可止。
寓宿省直有怀方元伯
作者：周紫芝
朝代：宋

古屋頽墙久寂寥，寒厅依旧长芭蕉。
主人应在花深处，独对东风醉小桥。
寓宿省直有怀方元伯
作者：周紫芝
朝代：宋

古屋颓墙久寂寥，寒厅依旧长芭蕉。主人应在花深处，独对东风醉小桥。
寓宿省直有懷方元伯
作者：周紫芝
朝代：宋

古屋頽牆久寂寥，寒廳依舊長芭蕉。
主人應在花深處，獨對東風醉小橋。
寓秀师房
作者：周紫芝
朝代：宋

寂寂疏窗秋更催，班班菊蕊为谁开。山曾有约终相负，鸟解嘲人怪复来。阅世了知心是梦，倒床须放鼻如雷。又从白足西庵老，共试斋馀双井杯。
寓秀师房
作者：周紫芝
朝代：宋

寂寂疏窗秋更催，班班菊蘂为谁开。
山曾有约终相负，鸟解嘲人怪復来。
阅世了知心是梦，倒床须放鼻如雷。
又从白足西庵老，共试斋余双井杯。
寓秀師房
作者：周紫芝
朝代：宋

寂寂疏窗秋更催，班班菊蘂爲誰開。
山曾有約終相負，鳥解嘲人怪復來。
閱世了知心是夢，倒床須放鼻如雷。
又從白足西庵老，共試齋餘雙井杯。
寓舍杂题三首
作者：周紫芝
朝代：宋

久作乘风去，重寻听雨眠。更无轻絮落，又见小荷圆。芍药何人种，茂葵一笑妍。乱离归未得，且复此经年。老去书中得，心因病后衰。栖栖身是梦，种种鬓成丝。鸟自知时节，人犹说乱离。倚楼天万里，无地置吾锥。客路犹飘泊，江山未定居。卖刀安得犊，弹铗竟无鱼。一饱非难事，平生不愿馀。但能休旅枕，便可税征车。
寓舍杂题三首·其一
作者：周紫芝
朝代：宋

久作乘风去，重寻听雨眠。更无轻絮落，又见小荷圆。芍药何人种，茂葵一笑妍。乱离归未得，且复此经年。
寓舍杂题三首·其一
作者：周紫芝
朝代：宋

久作乘风去，重寻听雨眠。
更无轻絮落，又见小荷圆。
芍药何人种，茂葵一笑妍。
乱离归未得，且復此经年。
寓舍杂题三首·其三
作者：周紫芝
朝代：宋

客路犹飘泊，江山未定居。
卖刀安得犊，弹铗竟无鱼。
一饱非难事，平生不愿余。
但能休旅枕，便可税征车。
寓舍杂题三首·其三
作者：周紫芝
朝代：宋

客路犹飘泊，江山未定居。卖刀安得犊，弹铗竟无鱼。一饱非难事，平生不愿馀。但能休旅枕，便可税征车。
寓舍杂题三首·其二
作者：周紫芝
朝代：宋
体裁：五言律诗

老去书中得，心因病后衰。栖栖身是梦，种种鬓成丝。鸟自知时节，人犹说乱离。倚楼天万里，无地置吾锥。
寓舍雜題三首·其一
作者：周紫芝
朝代：宋

久作乘風去，重尋聽雨眠。
更無輕絮落，又見小荷圓。
芍藥何人種，茂葵一笑妍。
亂離歸未得，且復此經年。
寓舍雜題三首·其三
作者：周紫芝
朝代：宋

客路猶飄泊，江山未定居。
賣刀安得犢，彈鋏竟無魚。
一飽非難事，平生不願餘。
但能休旅枕，便可稅征車。
寓舍雜題三首·其二
作者：周紫芝
朝代：宋

老去書中得，心因病後衰。
栖栖身是夢，種種鬢成絲。
鳥自知時節，人猶說亂離。
倚樓天萬里，無地置吾錐。
實錄院與道山隔牆堂後修竹僕飲餘必曳杖婆娑其下時聞奉常閲樂之聲故詩中有雲韶之語
作者：周紫芝
朝代：宋

風條無葉自蕭騷，玉立修篁不受凋。
咫尺蓬瀛横雪觀，依稀絲竹度雲韶。
天憐人老悲雙鬢，官似僧閑占一寮。
日日杖藜摩飽腹，未知何以答清朝。
对雨
作者：周紫芝
朝代：宋

风细寒犹甚，愁多睡更浓。
闭门春色裏，尽日雨声中。
草各争先出，花皆称意红。
故人书信少，不记此衰翁。
对雨
作者：周紫芝
朝代：宋

风细寒犹甚，愁多睡更浓。闭门春色里，尽日雨声中。草各争先出，花皆称意红。故人书信少，不记此衰翁。
射鹿行
作者：周紫芝
朝代：宋

白羽紅旌繞山麓，爭向山南射奔鹿。
獵夫舉網常苦辛，誰寢其皮食其肉。
腹中着子初成斑，梅花碎點真珠圓。
雙桃壓髻玉簪短，去作誰家頭上冠。
貴家金多逐時好，尚蹙蛾眉嫌不早。
一皮可直三萬錢，競作苞苴當珍寶。
大者有茸胎有紋，舉無遺族如何冤。
玉纓瓊弁者誰子，始作此俑知非賢。
射鹿行
作者：周紫芝
朝代：宋
体裁：古风

白羽红旌绕山麓，争向山南射奔鹿。猎夫举网常苦辛，谁寝其皮食其肉。腹中着子初成斑，梅花碎点真珠圆。双桃压髻玉簪短，去作谁家头上冠。贵家金多逐时好，尚蹙蛾眉嫌不早。一皮可直三万钱，竞作苞苴当珍宝。大者有茸胎有纹，举无遗族如何冤。玉缨琼弁者谁子，始作此俑知非贤。
将出京
作者：周紫芝
朝代：宋

老恨愁千斛，饑須粟一囊。
遂成遲去魯，還作薄遊梁。
客思風塵惡，鄉音道路長。
何時秣歸馬，看我理晨裝。
将出京
作者：周紫芝
朝代：宋
体裁：五言律诗

老恨愁千斛，饥须粟一囊。遂成迟去鲁，还作薄游梁。客思风尘恶，乡音道路长。何时秣归马，看我理晨装。
将别湖居二首
作者：周紫芝
朝代：宋

昔年尝判武林丞，来伴西湖寺下僧。又作移家新活计，却携行脚旧枯藤。西子湖边一短窗，几年和雨看湖光。青山换得微官去，鱼鸟应须笑漫郎。
将别湖居二首·其一
作者：周紫芝
朝代：宋
体裁：七言绝句

昔年尝判武林丞，来伴西湖寺下僧。又作移家新活计，却携行脚旧枯藤。
将别湖居二首·其二
作者：周紫芝
朝代：宋
体裁：七言绝句

西子湖边一短窗，几年和雨看湖光。青山换得微官去，鱼鸟应须笑漫郎。
将别须江作
作者：周紫芝
朝代：宋

落叶江头枫树枝，秋风又入去年衣。
淮南米贱聊乘兴，笠泽鱼肥却念归。
老境但知随物化，幽期常恐与心违。
羣山堂下山干点，不见祠云作雨飞。
将别须江作
作者：周紫芝
朝代：宋

落叶江头枫树枝，秋风又入去年衣。淮南米贱聊乘兴，笠泽鱼肥却念归。老境但知随物化，幽期常恐与心违。群山堂下山干点，不见祠云作雨飞。
将归白湖而雨
作者：周紫芝
朝代：宋
体裁：七言律诗

世间那得此间身，恐是前生贺季真。白水窗闲频入梦，黄梅雨细却留人。重听欸乃烟中曲，净扫离骚几上尘。但得南风送归棹，未应幽独解伤神。